ועדת הפנים והגנת הסביבה, כנסת 19, פרוטוקול מספר 391, 2014-10-29 09:00

מירי רגב: חברים, בוקר טוב לכולם.

מירי רגב: אני פותחת את ועדת הפנים והגנת הסביבה בדיון בסוגיית מועצות דתיות – הרכבן, המינויים הצפויים.

מירי רגב: אני מודה לסגן השר בן דהן שהגיע לכאן בשבוע פתיחת המושב הסוער שכבר התחיל בכנסת.

מירי רגב: זה מושב חורף, זה מושב תקציב, מושב ארוך, מושב עם הרבה מאוד נושאים שמן הסתם יצופו, וכבר צפו.

מירי רגב: מן הסתם, חוק הגיור שמעניין אתכם.

מירי רגב: יש לי הרבה מה להגיד עליו, כולל ביקורת גדולה על בנט ועל בן דהן על כך שחוק הגיור הוציא את הרבנות הראשית.

אלי בן-דהן: רק לא על ראש הממשלה ועל יריב לוין, שמתם לב.

מירי רגב: נכון.

מירי רגב: בסופו של דבר, מי שחתום על חוק הגיור ועל החלטת המציעים זה בנט ושרת המשפטים.

מירי רגב: אני חושבת שבנט היה צריך לעשות כל מה שניתן כדי שחוק הגיור יהיה בשילוב הרבנות הראשית.

מירי רגב: מעולם לא זלזלנו כך ולא פגענו במעמד הראשון לציון.

מירי רגב: כידוע לך, אני לא מש"ס ואני גם לא מתפקדת לש"ס וגם לא לבית היהודי.

דוד אזולאי: לא בטוח שנקבל אותך.

מירי רגב: אבל אני יהודייה מסורתית.

מירי רגב: יש לי כבוד לראשון לציון, יש לי כבוד לרבנות הראשית.

מירי רגב: אני חושבת שהיה צריך בכל סוגיית הגיור להכליל את הרבנות הראשית.

מירי רגב: אני גם בעד להטיב ולהקל, אבל אני לא בעד לשים איקס על הרבנים הראשיים.

מירי רגב: אני חושבת שזו היתה טעות גדולה של הבית היהודי ואני גם מקווה שתשלמו על זה מחיר.

מירי רגב: העניין השני – אני רוצה לגבות את ראש הממשלה על האמירות החוצפניות, הלא מקובלות, המתערבות בניהול המדינה הזו של אובמה, עם כל הכבוד שיש לי לאובמה וליחסים שצריכים להיות בין מדינת ישראל לאמריקאים.

מירי רגב: גם כאשת צבא אני מכירה אני מכירה את החשיבות של היחסים האסטרטגיים בינינו לבין האמריקאים.

מירי רגב: אבל להגיד על ראש הממשלה שאין לו אומץ ואפשר עוד להשוות אותו למנהיגים אחרים – אנחנו לא רוצים להגיד את מה שאנחנו חושבים על הנשיא אובמה מפאת כבודו וגם שם יש עוד מעט בחירות.

מירי רגב: אני רוצה לחזק את ראש הממשלה באמירותיו הברורות למען חיזוק האינטרסים הביטחוניים היהודיים במדינת ישראל.

מירי רגב: היהודים ייבנו בית בכל מקום במדינת ישראל, גם אם זה בסילוואן וגם אם זה בתל-אביב, והערבים יכולים לחיות בכל מקום במדינת ישראל.

מירי רגב: יהודים וערבים יכולים לחיות ולקנות בית בכל מקום במדינת ישראל.

מירי רגב: אני מקווה שבעזרת השם בן דהן יעזור לנו קצת וגם בנט ויהודים גם יוכלו להתפלל בהר הבית.

מירי רגב: אבל בגלל שזה לא הסוגיה היום נדאג שרק יעלו להר הבית.

מירי רגב: אנחנו נפתח את הדיון שלנו הבוקר בנושא המועצות הדתיות.

מירי רגב: כידוע לכם, יש כ-151 מועצות דתיות.

אלי בן-דהן: 132.

מירי רגב: 132 מועצות דתיות גם בערים וגם במועצות אזוריות.

מירי רגב: המועצות הדתיות מורכבות מהרכבים של מועצת העיר, מהרכבים של נציגי השר ורב ראשי של אותה רשות.

מירי רגב: כמובן כשיש הסכמה אז בוחרים מועצה ויש הרכב עם יושב ראש מועצה.

מירי רגב: כשיש הסכמות כמובן שיש הרכב של מועצה דתית עם יושב ראש מועצה דתית.

מירי רגב: כשאין הסכמות ועוברת שנה, על-פי החוק מרגע שנבחר ראש עיר או מרגע של בחירות מקומיות אחרי שנה בעצם יש סמכות לשר למנות שני מינויים: אחד בשכר ואחד שאינו בשכר, גם כשזה לא על דעת ראש העיר.

מירי רגב: נשאלות כאן כמה שאלות שבעטיין ביקשתי את כבוד סגן השר בן דהן לתת סקירה כאן: ראשית, כמה הרכבים לא מונו?

מירי רגב: מדוע לא מונו?

מירי רגב: מה השר עשה יחד עם סגן השר כדי שימונה המינויים, ההרכבים?

מירי רגב: כיצד מתכוונים למנות את אותם שני מינויים?

מירי רגב: אחרי שאני אשמע תשובות אבקש את התייחסות היועמ"ש.

מירי רגב: דיברתי הבוקר גם עם ארז.

מירי רגב: יש לי כל מיני כיווני מחשבה אבל אני לא אפתיע הכול בתחילת הדיון.

מירי רגב: בואו נשמע קודם כל את בן דהן ואז נמשיך הלאה.

מירי רגב: רשמתי גם להתייחסות את מר שלמה תנעמי יושב-ראש ארגון המועצות הדתיות, כמובן השלטון המקומי.

מירי רגב: ביבס ביקש שאתה תייצג אותו.

מירי רגב: גם השלטון המקומי לא אוהב את המהלך שנעשה כרגע, ונשמע גם חברי כנסת.

מירי רגב: בן דהן, תתחיל אתה.

אלי בן-דהן: בוקר טוב לכולם.

אלי בן-דהן: אני רוצה לפתוח ולומר את המסגרת החוקית.

אלי בן-דהן: על-פי החוק, חוק שירותי הדת היהודיים, תוך שנה מיום הבחירות - - -

דוד אזולאי: מה דעתך על דברי נשיא ארצות הברית?

דוד אזולאי: אתה בעד או נגד?

מירי רגב: עזוב.

מירי רגב: דווקא בעניין הזה אני מחזקת את בנט כי הוא חיזק את ראש הממשלה.

אלי בן-דהן: דוד, השר היחיד שיצא להגנתו של ראש הממשלה היה דווקא נפתלי בנט – השר היחיד.

אלי בן-דהן: לא שר מהליכוד ולא משום מקום אחר.

אלי בן-דהן: לפחות תגידו מילה טובה שיש שר שמגן.

דוד אזולאי: יש לו סיבה טובה – כי הוא סיבך אותו אז הוא חייב להגן עליו.

מירי רגב: את אובמה אנחנו נעבור ואת האמירות האלה נעבור, אבל את הפגיעה במיהו יהודי לעולם לא נעבור.

מירי רגב: מי שפוגע באושיות מיהו יהודי זה רק השמיים למעלה.

דוד אזולאי: אני לא רוצה לחזק את אובמה, אבל אני חושב שביבי, לצערי הרב, גם בממשלה מתנהג באיזשהן חששות.

דוד אזולאי: ראינו אתמול.

יעקב מרגי: לפרוטוקול, ביבי קנה ביושר את גיליון ההערכה שהוא קיבל במחצית.

מירי רגב: לצערי, המעריך שלו זה לא אובמה אלא אזרחי המדינה אז שוב אתם תמצאו את עצמכם באופוזיציה ואנחנו בקואליציה כי הוא יהיה ראש הממשלה הבא.

מירי רגב: מרגע זה בואו נעבור לטובת הדיון עצמו והדיון עוסק במועצות הדתיות, בהרכבן, ביכולת למנות אנשים.

אלי בן-דהן: בוקר טוב, התחלתי לומר את המסגרת החוקית.

אלי בן-דהן: על-פי חוק שירותי הדת היהודיים תוך שנה מיום הבחירות ברשות המקומית יש חלון זמן של שנה שבו ניתן לבחור הרכב למועצה דתית.

אלי בן-דהן: הרכב המועצה הדתית מורכב משלוש רשויות: 45% של נציגים שנבחרים על-ידי הרשות המקומית, 45% נציגים שנבחרים על-ידי שר הדתות ו-10% נבחרים על-ידי הרבנים המקומיים או הרב המקומי - תלוי כל מקום אם יש רב אחד, יש שניים, וגם זה נקודה שצריך לשים לב אליה.

אלי בן-דהן: כאשר אין הסכמה בין שלושת הרשויות שהזכרתי יש ועדת שרים שעומד בראשה ראש הממשלה, שר הפנים ושר הדתות.

אלי בן-דהן: בקדנציה הזו ועדת השרים עדיין לא התכנסה.

אלי בן-דהן: אינני יודע אם היא תתכנס גם.

אלי בן-דהן: זה המצב החוק בכל אופן.

מירי רגב: ברגע שאין הסכמות החוק מחייב לעבור לוועדת שרים.

אלי בן-דהן: כן.

<תומר רוזנר: - - -אפשר לערער.

מירי רגב: ועל ועדת שרים אפשר לערער.

מירי רגב: ומתי פרק הזמן שאתה יכול לערער?

אלי בן-דהן: הזמן הוא סביר.

אלי בן-דהן: בדרך כלל 30 יום, אני מניח כמו כל ערעור בדרך כלל.

מירי רגב: ראש הממשלה עומד בראש ועדת השרים הזו.

יעקב מרגי: כמה פעמים היא התכנסה מאז הבחירות האחרונות?

אלי בן-דהן: אתה לא שומע?

אלי בן-דהן: מה קרה?

אלי בן-דהן: אני קצין תותחנים לא שומע טוב, אבל אתה גם כן?

יעקב מרגי: מאז שבאתי לכנסת אני סובל מ-ADHD.

יעקב מרגי: השיחו את דעתי.

אלי בן-דהן: אני הודעתי שוועדת השרים בקדנציה מאז שאני נמצא כסגן שר לא התכנסה אף פעם.

יעקב מרגי: תודה.

יעקב מרגי: רציתי שתחזור על זה פעמיים.

אלי בן-דהן: ועדת השרים לא התכנסה אף פעם.

אלי בן-דהן: שמעת?

אלי בן-דהן: יופי.

מירי רגב: זאת אומרת, גם לא בתקופתו.

אלי בן-דהן: בתקופתו אני לא יודע.

יעקב מרגי: בתקופתי התכנסה.

יעקב מרגי: היה שלום שלמה בלשכת ראש הממשלה.

יעקב מרגי: הוא היה פעלתן.

יעקב מרגי: היום הוא כבר קיבל רגליים קרות, לא יודע למה.

מירי רגב: היום הוא עושה מה שצריך כדי שלא יהיו הרכבים.

מירי רגב: איך יהיו מינויים?

יעקב מרגי: אני מבקש לא להתגרות בי בבוקר.

יעקב מרגי: בבוקר הכדור עוד משפיע.

אלי בן-דהן: הזמן הוא שלכם, אני רוצה שהדברים יהיו ברורים.

אלי בן-דהן: מה נעשה עד היום?

אלי בן-דהן: עד היום מונו 28 הרכבים ובמהלך השבוע הקרוב ימונו עוד עשרה הרכבים נוספים.

אלי בן-דהן: אנחנו מגיעים ל-38 הרכבים שימונו.

מירי רגב: כשאתה אומר 38, זאת אומרת, הרכבים שמונו בשיתוף עם - - -

יעקב מרגי: מונו או ימונו?

מירי רגב: לא משנה.

יעקב מרגי: זה כן משנה.

אלי בן-דהן: למה אתה לא שומע טוב?

אלי בן-דהן: מה קרה לך?

אלי בן-דהן: אמרתי 28 מונו, עשרה שימונו בשבוע הקרוב.

אלי בן-דהן: כבר נקבע להם מועד והם ימונו בשבוע הקרוב – זה לגבי הרכבים.

דוד אזולאי: על זה יש הסכמות.

אלי בן-דהן: על זה יש הסכמות.

אלי בן-דהן: אי-אפשר למנות הרכב בלי שיש הסכמות.

אלי בן-דהן: אם אין הסכמות לא ממנים הרכב – זה דבר ברור.

עליזה לביא: אתה יכול לתת פילוח מגדרי של ההרכב.

מירי רגב: שניה, אחר כך.

מירי רגב: אנחנו לא מדברים כרגע על המגדרי.

אלי בן-דהן: נגיע למגדרי גם כן.

עליזה לביא: תבדקי, גברתי.

עליזה לביא: אני אשמח.

מירי רגב: אני אטפל גם במגדרי, אבל כרגע אנחנו מדברים על העיקרון.

אלי בן-דהן: בנוסף, מונו על-פי בקשת הרשות המקומית 12 ממונים.

אלי בן-דהן: דהיינו, שראש הרשות ביקש לא למנות הרכב אלא למנות ממונה.

אלי בן-דהן: לרוב מדובר בממונים שכבר כיהנו קודם וראש הרשות מבקש להמשיך הלאה.

אלי בן-דהן: יש לנו ארבעים ממונים שמכהנים היום וסביר להניח שגם ימשיכו הלאה – או שכן או לא.

אלי בן-דהן: בכל אופן, זה ארבעים ממונים, ויש עוד בתהליכי עבודה.

אלי בן-דהן: יש לנו 32 רשויות מקומיות שמסיבות שונות ראש הרשות לא ענה לפניות שלנו.

אלי בן-דהן: אני רוצה להסביר, אולי לא הסברתי.

אלי בן-דהן: בחודש ימים מיום הבחירות, קצת יותר, אנחנו שולחים מכתב לרשות המקומית, לראש הרשות שנבחר, לרב המקומי, ומודיעים לו שיש לו פרק זמן של שנה להרכיב הרכב.

אלי בן-דהן: אנחנו נותנים לו את הכללים איך מרכיבים הרכב, מה הן הדרכים, וראש הרשות צריך לעשות את הפעולה הראשונה שלו.

אלי בן-דהן: בדרך כלל, שלושה חודשים לאחר מכן או ארבעה חודשים אנחנו שולחים, אם הרשות לא עשתה שום דבר, גם מכתב שני.

אלי בן-דהן: יש מקומות שגם שלחנו מכתב שלישי שבו התרענו בפני ראש הרשות שהוא לא עשה כלום.

אלי בן-דהן: יש לנו 32 רשויות שבכלל לא ענו, לא פנו, לא דיברו, לא אמרו.

אלי בן-דהן: אנחנו קוראים להן מנותקי קשר.

אלי בן-דהן: מה ייעשה איתן – עוד נדבר על זה.

דוד אזולאי: זה רשויות יהודיות או ערביות?

אלי בן-דהן: אין ברשויות הערביות מועצות דתיות, אם לא ידעת.

יעקב מרגי: יש אחת, המועצה הדתית הדרוזית.

יעקב מרגי: לא שייכת אליכם.

אלי בן-דהן: היא לא שייכת אלינו.

מירי רגב: אם כן, 32 רשויות שראשי הערים – ומן הסתם, אני אבקש לקבל את הרשימה המסודרת של כל אותם ראשי ערים שלא ענו לפנייתכם.

יעקב מרגי: כבוד השר, כשאתה אומר "מנותקי קשר", לא ענו למכתב הראשון שלך או לא ענו לדרישות?

אלי בן-דהן: לא ענו לא למכתב הראשון, לא לשני ולא לשלישי, וגם לא לטלפונים.

אלי בן-דהן: אני רוצה להסביר מה הן הסיבות שתהליך הרכבת המועצה הדתית מתעכב.

מירי רגב: רגע, אבל לפני כן נתת סקירה לגבי המספרים.

מירי רגב: לא נתת סקירה בכמה רשויות אין הרכב בגלל אי- הסכמה בין השר לבין ראש המועצה או הרשות.

מירי רגב: האם יש כאלה?

אלי בן-דהן: יש כמה כאלה.

מירי רגב: כמה כאלה יש שאין הסכמה בין השר לבין ראש הרשות וחיכיתם לשנה ואחרי השנה, הופ, מיניתם.

יעקב מרגי: ולא רק עם השר.

יעקב מרגי: גם עם הרב המקומי יכול להיות מצב כזה.

מירי רגב: בגלל שדיברנו על מספרים אני רוצה להמשיך רגע במספרים.

מירי רגב: כמה כאלה יש?

אלי בן-דהן: לא מונה, תקשיבי טוב, לא מונה אף אחד, אף אחד לא מונה, בגין אי הסכמה לא מונה מישהו אחר ושהדברים יהיו ברורים.

אלי בן-דהן: אני מכיר את הניסיונות שמנסים לתלות בנו, דברים שאינם נכונים.

אלי בן-דהן: לא מונה אחד שבגלל שחיכינו לאי הסכמה וחיכינו ליום - - -

מירי רגב: אם אני אמצא שניים כאלה שמונו או פוטרו בגלל אי הסכמה אתה תחזור לוועדה ותגיד אכן קיימים כאלה?

<שביט מס: ב-22 לאוקטובר על-פי חוק איפה שלא מונה פיטרו, אין.

מירי רגב: בכל זאת 32 כפול שתיים כמה זה?

<שביט מס: 64.

מירי רגב: 64 מינויים לבית היהודי זה לא רע.

מירי רגב: מינויים לא רעים.

מירי רגב: פעם שרון היה עושה מינויים פוליטיים, היום זה עבר לבית היהודי.

מירי רגב: אין דין ואין דיין, מה רע?

יעקב אשר: גם הוועדה לפיטורי רבנים.

יעקב אשר: הם יפנו עוד כמה ג'ובים.

<קריאה: יש דהן.

מירי רגב: אין דין ואין דיין למרות בן דהן – איזה יופי.

מירי רגב: תראה איזה כייף?

מירי רגב: תחשבו על זה אנשי הרבנות, הדתות.

מירי רגב: תיכף השלטון המקומי יציג את זה.

מירי רגב: ראש עיריית קריית גת, חיכיתי לך.

<אבירם דהרי: אני מחכה שנה למועצה דתית.

מירי רגב: לא נכון.

מירי רגב: מה קרה לך?

מירי רגב: צריך למנות שני אנשים מהבית היהודי בקריית גת.

מירי רגב: איזה מזל שנכנסת עכשיו.

מירי רגב: הוא אמר לי שאין בעיות.

מירי רגב: איזה מזל, אלוהים אוהב אותנו.

דוד אזולאי: יכול להיות שאין הסכמה אצלכם.

מירי רגב: אבירם, אני לקחתי את הריטלין הבוקר.

מירי רגב: אבירם, בדיוק אתה נכנסת והוא אמר אין אף גורם, אין אף מועצה או עיר, אין אף אחד שהתמנה ממונה בלי אישור ובלי הסכמה של ראש העיר והרשות.

מירי רגב: אמרתי לו: ואם נמצא אחד או שניים?

מירי רגב: אין.

יעקב אשר: כן, אבל כמה לא ממונים בגלל זה?

יעקב אשר: כמה תקועים בגלל זה?

<אבירם דהרי: מה, זה דמוקרטיה - - -

מירי רגב: רגע, רגע.

מירי רגב: אבירם.

אלי בן-דהן: אני לא מוכן להאשמות האלה.

אלי בן-דהן: אם לא תיתני לי לדבר אני הולך.

אלי בן-דהן: אם אתם לא רוצים לשמוע - - - מירי, אני לא מוכן לזה.

אלי בן-דהן: אם את לא רוצה לשמוע אותי אז תגידי שאת לא רוצה לשמוע אותי.

אלי בן-דהן: בשביל מה הבאת אותי?

אלי בן-דהן: אני לא מוכן.

מירי רגב: בבקשה.

מירי רגב: אתה מדבר.

יעקב אשר: בזמן הזה יכולת למנות עוד שניים.

אלי בן-דהן: גם נכון, אתה צודק.

אלי בן-דהן: ועוד נתפוס שני רבנים גם שגונבים כסף, תגיד את הכול.

יעקב אשר: עשר שנים היית מנכ"ל משרד הדתות, פיטרת רב אחד?

אלי בן-דהן: עשר שנים הייתי מנכ"ל משרד הדתות?

אלי בן-דהן: אתה לא מתבייש?

אלי בן-דהן: חודש אחד הייתי - זה הכול ויצחק כהן מתגאה.

אלי בן-דהן: חודש אחד כולו שהוא מינה אותי – די, די.

יעקב אשר: - - - היית בתוך המערכת - - -

אלי בן-דהן: מירי, אני לא מסכים.

אלי בן-דהן: אם את לא מוכנה לשמור על כבודי אז תדברו לבד.

אלי בן-דהן: אני יכול ללכת הביתה.

אלי בן-דהן: את יודעת, יש לי מה לעשות.

אלי בן-דהן: אני לא משועמם.

מירי רגב: יעקב אשר, תודה.

מירי רגב: בבקשה, כבוד סגן השר.

מירי רגב: אני נותנת לך לדבר, אני שומרת על כבודך.

דוד אזולאי: אנחנו לא מוותרים עליך כל כך מהר.

אלי בן-דהן: ביום שבו עוברת שנה הרכב המועצה הדתית פוקע.

אלי בן-דהן: אין לו יותר סמכות וההרכב - רואים אותו כמתפטר והוא לא יכול לתפקד.

אלי בן-דהן: מה שאנחנו עשינו בשבועות האחרונים, אנחנו ממנים מינוים זמניים לחודשיים כדי שהרכב המועצה הדתית ימשיך לתפקד.

אלי בן-דהן: מי הם הממונים הזמניים?

אלי בן-דהן: לרוב זה ראשי המועצות הדתיות הקיימות שאנחנו מאריכים את מינוים בחודשיים או מקומות שבהם ראש המועצה הדתית מסיבות שונות לא יכול לתפקד אנחנו ממנים את מזכיר המועצה שהוא עובד המועצה הדתית עם חשב מלווה שיוכלו לחתום על הצ'קים, לשלם את השכר ואת ההתחייבויות של המועצה הדתית.

אלי בן-דהן: אני חוזר עוד פעם על מילותיי, אין שום מינוי פוליטי שנעשה בשבועות האחרונים אז תוריד את זה מהראש.

מירי רגב: מה קורה אחרי החודשיים שנגמרו?

אלי בן-דהן: אנחנו מקווים שבמהלך החודשיים האלה ראשי הערים שנרדמו ולא עשו פעילות או ראשי הערים שלא השלימו את כל מה שהיו צריכים להשלים, אנחנו מאמינים שבחודשיים הללו, לפחות רובם, ישלימו את הדברים, ועוד מעט אסביר מהו ההליך, ההליך הוא מאוד מסובך בעייתי, ואז נוכל למנות הרכבים ונשלים אותם.

אלי בן-דהן: אם נראה צורך אולי נאריך בעוד חודשיים.

מירי רגב: אתם יכולים להאריך למרות שיש את החוק?

מירי רגב: אתם יכולים לקבוע שאתם מאריכים?

אלי בן-דהן: אנחנו נותנים מינוי.

אלי בן-דהן: זה נקרא ממונה זמני אחרי שאנחנו מקבלים את הסכמת הרשות כדי שלא יהיה מצב שבו עיר תישאר ללא מועצה דתית שיכולה לתפקד, שלא תוכל לשלם את ההתחייבויות שלה, שלא תשלם שכר לעובדיה, ושירותי הדת ימשיכו להינתן ברצף.

מירי רגב: היועץ המשפטי לממשלה, אני רוצה להבין משהו.

מירי רגב: מבחינת החוק אחרי שנה מועצה מתפרקת ואמור להתמנות ההרכב החדש.

מירי רגב: מרגע שלא מונה ההרכב החדש יש את החודשיים כפי שהסביר כאן סגן השר שבעצם הם יכולים - - -

<איגי פז: חודשיים הם לא בחוק.

אלי בן-דהן: לא, זה יוזמה שלי כדי למנוע פוליטיקה, כדי לא למנות אנשים פוליטיים – להיפך.

אלי בן-דהן: אני עושה את זה כדי ש- - - יהיו כראוי.

מירי רגב: הבנתי, רציתי להבין מה החוק אומר.

אלי בן-דהן: אני רוצה להסביר עכשיו למה ההליכים נמשכים זמן רב.

אלי בן-דהן: דבר ראשון, מצריך תהליך של רישום.

אלי בן-דהן: הליך הרישום הוא הליך בירוקרטי שלוקח זמן.

אלי בן-דהן: יש טפסים שכל מי שרוצה להיות חבר במועצה הדתית צריך למלא אותם.

אלי בן-דהן: לצערנו הרב, בדרך כלל כמעט ולא קורה מצב שבו רשות ממלאת את הטפסים כראוי.

אלי בן-דהן: לא מצרפים אישורים נוספים.

אלי בן-דהן: נבדק הנושא של רישום פלילי לגבי כל אחד ואחד מחברי המועצה.

אלי בן-דהן: לכן, התהליך לוקח זמן.

אלי בן-דהן: סיבה שנייה, יש מקרים שבהם ראשי רשויות מעבירים הרכב ללא ייצוג לאופוזיציה.

אלי בן-דהן: אנחנו לא יכולים לקבל הרכב כזה ולכן אנחנו מחזירים אותו לראש הרשות כדי שימנה גם נציגים לאופוזיציה.

אלי בן-דהן: סיבה שלישית, אין ייצוג לנשים.

אלי בן-דהן: לא מוקמת היום מועצה דתית אחת בישראל בלי שיש בה ייצוג לנשים.

עליזה לביא: שזה אומר מה, אדוני?

אלי בן-דהן: אני אסביר, תני לי.

אלי בן-דהן: אין לכם את הסבלנות לשמוע אפילו.

עליזה לביא: אתה יודע, יותר מדי שנים מחכים.

אלי בן-דהן: עליזה, לי את מחכה שנים?

אלי בן-דהן: מה את רוצה ממני?

עליזה לביא: לא לך, למערכת.

אלי בן-דהן: במקום למחוא לי כפיים יד לך עוד להתקיף אותי?

עליזה לביא: חס וחלילה.

עליזה לביא: אני רק שאלתי.

עליזה לביא: אדוני, לא התקפתי.

עליזה לביא: אני יושבת בשקט פה ואתה רק מתקיף פה מהבוקר.

אלי בן-דהן: אז אני עונה, קצת סבלנות.

דוד אזולאי: מה אתה מתלונן?

דוד אזולאי: יאיר לפיד לחץ את ידך על חוק שהעברת.

דוד אזולאי: הוא אמר לך: ישר כוח.

אלי בן-דהן: אנחנו מקפידים על כך שבכל מועצה דתית תהיה לפחות אישה אחת.

<קריאה: אחת זה לא מספיק.

מירי רגב: היחידים שיכולים להתפרץ זה חברי הכנסת.

מירי רגב: כל אזרח שיתפרץ עכשיו אני אוציא החוצה.

יעקב מרגי: את יודעת, גם לי לא מספיק הרבה דברים במדינה.

מירי רגב: מרגי, אתה צודק.

מירי רגב: אישה אחת זה באמת יותר מדי בשבילכם.

יעקב מרגי: לא, לא יותר מדי.

יעקב מרגי: אני הכנסתי.

יעקב מרגי: מה זה "לא מספיק"?

יעקב אשר: - - -מירי רגב אחת במועצה דתית.

יעקב אשר: מה, צריך תוספת?

מירי רגב: אתה יודע מה יקרה?

מירי רגב: אז המקוואות יעבדו כמו שצריך, הבלניות יקבלו כסף כמו שצריך ולא יבואו כמו מסכנות ללא שום דבר.

עליזה לביא: ללא שום הסכם שכר.

מירי רגב: תאמין לי, תמנו אותנו ליושבי ראש מועצות דתיות.

יעקב מרגי: לא ראיתי שהמוטיבציה של המגזריות בכנסת הזו השפיעה על הבלניות.

עליזה לביא: אתה יודע בדיוק כמה דיונים עשיתי בעניין הזה.

יעקב מרגי: עזבי - נו, בחייך.

יעקב מרגי: אני נאבקתי באוצר לבד.

יעקב מרגי: לא מצאתי אף אחד מכם בהסכם הקיבוצי של הבלניות, אף אחד מכם.

מירי רגב: מרגי, יש לעליזה ועדה שלמה.

מירי רגב: היא יכולה להזמין אותך לדון בעניין הזה שם.

יעקב מרגי: היא עסוקה בדברים אחרים.

מירי רגב: בן דהן, בבקשה.

אלי בן-דהן: כפי שאמרתי, אנחנו מקפידים על כך שלפחות תהיה אישה אחת.

אלי בן-דהן: יש כבר היום חלק ניכר מהמועצות הדתיות שיש בהן יותר מאישה אחת, שתי נשים, אפילו שלוש נשים בהרכב.

אלי בן-דהן: אני רוצה לציין שהרוב הגדול של המועצות הדתיות זה חמישה אנשים בלבד.

אלי בן-דהן: זה לא גוף ענק.

אלי בן-דהן: הרוב הגדול זה חמישה אנשים, יש חלק שבעה.

אלי בן-דהן: יש שתיים או שלוש מועצות דתיות שיש להן 11 איש בלבד וזה במקום הכי גדול בארץ, נדמה לי בירושלים.

אלי בן-דהן: כל השאר הממוצע הוא, כפי שאמרתי, חמישה עד שבעה אנשים.

אלי בן-דהן: הסיבה הרביעית שאנחנו מתעכבים בהרכבת מועצה דתית זה שראש הרשות לא מעוניין לקדם את התהליך.

אלי בן-דהן: כפי שאמרתי, 32 ראשי רשויות אפילו לא ענו לא למכתב השני ולא למכתב השלישי שלנו בעניין.

אלי בן-דהן: סיבה חמישית - במועצות דתיות אזוריות לא ניתן ייצוג הולם לכל המושבים או למושבים הגדולים.

אלי בן-דהן: ניתן ייצוג עודף למושבים מסוימים, שני נציגים ממושב, ומושבים אחרים לא מקבלים ייצוג בכלל.

אלי בן-דהן: תפקידנו הוא לדאוג לכך שיהיה ייצוג הולם שמתאים לחתך של האוכלוסייה בכל המושבים או הקיבוצים.

אלי בן-דהן: סיבה שישית - אי התאמה של המועמדים להיות ראש המועצה הדתית.

אלי בן-דהן: אנחנו דורשים בכל הרכב שיהיו לפחות שני אנשים שהם ראויים על-פי מסמכים ועל-פי ניסיון העבר שלהם להיות ראש מועצה דתית.

אלי בן-דהן: זה אומר שהם צריכים להוכיח שהם ניהלו תקציב לפחות בגודל התקציב של המועצה הדתית אליו הם מועמדים להיות ראש הרשות, הם ניהלו כוח אדם בסדר גודל של כוח האדם של המועצה הדתית.

יעקב מרגי: קרדיט למי שקבע את זה בתנאי הסף.

אלי בן-דהן: אני מברך אותך על כך.

אלי בן-דהן: כפי שאמרתי, כיוון שאנחנו דורשים שיהיו לפחות שניים כאלו שעומדים בדרישות הסף, במקומות רבים זה קשה.

אלי בן-דהן: שולחים לנו מועמדים שלא עומדים בתנאי הסף ואנחנו מחזירים את ההרכב עד אשר הרשות תציג בפנינו שני מועמדים שתואמים את התנאים הללו.

אלי בן-דהן: יש עוד סיבה נוספת.

אלי בן-דהן: יש מספר מקומות שבהם הרבנים המקומיים לא משתפים פעולה ולא מקבלים את ההרכב ולא מסכימים איתו, ולכן הם מעכבים את מינוי הנציג שלהם ואין לי דרך כמובן לכוף אותם.

אלי בן-דהן: יש מספר מקומות מועט שבו יש שני רבנים ויש מחלוקת בין שני הרבנים כי לשני הרבנים ביחד יש נציג אחד ויש שני רבנים וכל אחד רוצה נציג אחר ועל זה יש ויכוחים.

אלי בן-דהן: כשיש ויכוחים אנחנו לא יכולים למנות את ההרכב.

אלי בן-דהן: גם זו אחת הסיבות שצריכים להגיע לוועדת השרים.

אלי בן-דהן: הסיבה האחרונה - יש מספר מקומות בארץ שעדיין השנה מיום הבחירות לא הגיע.

אלי בן-דהן: למשל, בית שמש שהיו בה בחירות מאוחרות, מועצות אזוריות שהבחירות בהן היו חודשיים או שלושה אחרי הבחירות שהיו בכל המקומות האחרים, ולכן יש עדיין מספר של רשויות שהשנה לא הסתיימה וממילא מי שמכהן כראש המועצה הדתית ממשיך.

מירי רגב: עד כאן סקירתך.

מירי רגב: שביט, אני מבקשת ממך להציג את עמדתך.

מירי רגב: נעמן וקריית גת הגיעו.

מירי רגב: היה אמור להגיע עמית ולא הגיע.

מירי רגב: מהשלטון המקומי דיבר איתי חיים ביבס על זה.

מירי רגב: יתחילו הגורמים מהשלטון המקומי, לאחר מכן ח"כ-אזרח, ח"כ-אזרח, לפי מי שנרשם.

מירי רגב: שביט, בבקשה.

יעקב מרגי: עוד ישתמע שח"כ הוא לא אזרח.

יעקב מרגי: בכנסת הזו הסמנטיקה חשובה.

מירי רגב: מה לעשות?

מירי רגב: פה אתה ח"כ.

<שביט מס: קודם כל, גברתי היושבת-ראש, אני מודה לך על הזימון של הפגישה הזו.

<שביט מס: תודה רבה לסגן השר שהגיע ולחברי הכנסת ולראשי הרשויות שנמצאים פה איתנו.

<שביט מס: אני רוצה קצת רקע כללי כדי להכניס אותנו לעוד כמה נתונים שסגן השר פסח עליהם אולי.

<שביט מס: הבחירות לרשויות המקומיות לחלק גדול מהרשויות המקומיות התקיימו ב-22 באוקטובר 2013.

<שביט מס: קרי, כמעט לפני שנה.

<שביט מס: ב-27 בנובמבר 2013, לפחות אנחנו בקדימה-צורן, קיבלנו את המסמך הזה מהמשרד לשירותי דת שהנושא שלו הוא חידוש הרכב המועצות הדתיות.

<שביט מס: המסמך עצמו הוא מסמך מאוד מפורט וברשות

<שביט מס: כם אתן לך קצת נקודות כדי שתבינו קצת את הרקע של הנושא.

<שביט מס: הוא מתחיל קודם כל במניין החברים.

<שביט מס: כמו שסגן השר אמר, בין חמישה ל-11 חברים.

<שביט מס: אחר כך הוא מדבר על ההתאמה ועל הייצוג שחייב להיות לכל סיעות הבית ברשות המקומית.

<שביט מס: ממשיך ואומר שיש לוודא שהמועמדים המוצעים נותנים ייצוג מותאם לגופים, לוועדות, למעוניינים בקיומן של שירותי דת יהודיים במקום.

<שביט מס: בנוסף, המשרד כותב באותו מסמך שהוא מתכוון לקדם שתי רפורמות, ואולי זה גם מתקשר לכל הבלגן שיש לכאורה: אחד, צמצום של מספרן של המועצות הדתיות.

<שביט מס: הנושא השני, מינוי ממונים מקצועיים למועצות הדתיות.

<שביט מס: המינוי של ממונים מקצועיים למעשה מנוגד לסעיף 1, 15,1, באותו מסמך.

<שביט מס: הוא אומר שהמינוי עצמו הוא מינוי פוליטי, וכמינוי פוליטי הוא מינוי של הרשויות, מינוי של שלוש רשויות.

יעקב אשר: מה זה ממונים מקצועיים?

יעקב אשר: זה משהו חדש?

<קריאה: כן.

יעקב אשר: אה, כן?

יעקב אשר: מה השם הנרדף של זה?

אלי בן-דהן: כל רגע שאני פה אתה עוצר אותי לעשות עוד דבר חדש.

יעקב אשר: זה דבר חדש אבל עם ריח של ישן, ואללה ריח של ישן.

מירי רגב: יעקב, אתה רוצה שנגיע למסקנות היום בדיון הזה?

<שביט מס: המטרה של המינויים הפוליטיים כמו שכתוב במסמך שסגן השר שלח - -

יעקב אשר: מקצועי, להלן – מקצועי.

<שביט מס: - -ואני מצטט: הרפורמה השנייה מינוי ממונים מקצועיים למועצות הדתיות שייבחרו בהליכי מכרז תוך צמצום המעורבות הפוליטית בעניין במטרה להביא לשדרוג ולטיוב ההון האנושי בהנהלת המועצה.

<תומר רוזנר: מה רע בזה?

אלי בן-דהן: מה רע בזה?

<שביט מס: אני לא אמרתי שזה רע, - - -

יעקב אשר: אדוני היועץ המשפטי, זה לא היה רע אם אתה היית יושב שם אולי במכרז.

יעקב אשר: תראה את התוצאות.

יעקב אשר: זה שיטה להכניס אנשים.

<שביט מס: לגבי המועד – אני רוצה לתקן את סגן השר.

<שביט מס: גם באותו מסמך כתוב שהמינוי הוא עד תום שנה, אבל בסעיף 1,2 כתוב: יודגש כי ככל שלא הורכבה מועצה דתית עד למועד זה ניתן יהיה לחדש הרכב המועצה במועד מאוחר יותר.

אלי בן-דהן: מה זה סותר את מה שאמרתי?

<שביט מס: זה לא סותר, זה רק המשך.

<שביט מס: זה לא אומר שהמועצה הדתית צריכה להפסיק בתוך שנה.

<תומר רוזנר: לא.

<תומר רוזנר: זה בהחלט כן.

<תומר רוזנר: זה החוק.

מירי רגב: בוא תגיד את הטענות שלך.

יעקב אשר: את המקרים.

<שביט מס: המקרים ברשויות המקומיות, לפחות הרשויות שאנחנו מכירים, שבהם לא מונה למרות שראשי הרשויות טוענים שיש הסכמה לגבי ההרכב, ואני אומר רק חלק שאנחנו יודעים, מדובר על קריית שמונה, אילת, אלפי מנשה, תל מונד, קדימה-צורן, שלומי, אפרת, קרני שומרון, קריית מוצקין, צפת, נס ציונה, ויש עוד רשויות שיש הסכמה.

<שביט מס: ראשי הרשויות הגישו מסמכים של לפחות שישה נציגים שאנחנו צריכים.

<שביט מס: אני יכול להגיד על המקרה שלנו.

<שביט מס: אנחנו היינו אצל סגן שר ממש עוד בינואר 2014, דיברנו איתו לגבי כל ההליך.

<שביט מס: המועצה אצלנו נתנה ייצוג הולם לכל הסיעות, יש לנו שש סיעות.

<שביט מס: לכל סיעה יש נציג ברשימה.

<שביט מס: בסופו של דבר, מה שקרה זה שלמרות שאנחנו העברנו את הרשימה שמקובלת על הרשות המקומית, מקובלת על הרב, עונה לכל הקריטריונים, בחר המשרד להתעלם מהרשימה לחלוטין.

מירי רגב: לא, הוא חיכה שתיגמר השנה.

<שביט מס: לא רק זאת שהתעלם לחלוטין מהרשימה ששלחנו, המשרד שלח לנו רשימה וזה אקזמפלר.

<שביט מס: שלחו לנו רשימה של מועמדים שהם מציעים שלפחות ארבעה מתוך ששת המועמדים נציגים מובהקים של הבית היהודי.

מירי רגב: ברור, מישהו חשב אחרת?

מירי רגב: את זה אני רוצה לקבל, כולל הרשימה, והיועמ"ש אתה - - -.

מירי רגב: מינויים פוליטיים לא יהיו תחת המשרד הזה.

יעקב אשר: מרום הגליל אותו דבר.

יעקב אשר: תראי רשימה.

<שביט מס: רבותיי, לא יכול להיות שרשות שקובעת איזשהם נהלים לקביעת מועצות דתיות תפעל בניגוד לכללים שהיא בעצמה קבעה.

<שביט מס: זה דבר שהוא בלתי נסבל.

<שביט מס: אני אומר עוד דבר, אני לא רוצה להיכנס לנושא שהוא בעייתי ואני רק אגיד בזהירות פה את עמדתי האישית.

<שביט מס: הרשויות המקומיות נותנות שירותי חינוך, רווחה, ניקוי אשפה והכול.

<שביט מס: אין שום סיבה בעולם שראש הרשות ושכל המועצות הדתיות או שירותי הדת לא יהיו חלק מהשירותים שהרשויות המקומיות נותנות, ואז לא נסתבך בהליכים של מינויים כאלה או אחרים.

<שביט מס: יהיה שירות רציף לתושב.

<שביט מס: אנחנו נוכל לשמור על כבודם - - -

מירי רגב: עזוב, זה לא קשור.

מירי רגב: אני רוצה להבהיר, אני לא מתכוונת לשנות מה יהיה הסטטוס הקיים של מהי מועצה דתית.

מירי רגב: אני עכשיו דנה רק במצב הקיים, האם היו הרכבים?

מירי רגב: אם היו הרכבים מדוע הם לא אושרו?

מירי רגב: מה נעשה כדי לאשר אותם?

מירי רגב: והרשימות של חברי הבית היהודי שאם הם לא נכנסו להרכבים אז אין הרכב ואז יהיו מינויים.

מירי רגב: זה מה שאני רוצה, לא רוצה יותר שום דבר.

<שביט מס: אני יודע על שתי רשויות לפחות.

מירי רגב: אנחנו נבקש מכם את כל זה.

<שביט מס: גם בנווה מונסון-יהוד, שיושב-ראש המועצה הדתית הנבחר מהבית היהודי.

<שביט מס: לפי דברי העירייה המינוי היה שם בשנייה.

<שביט מס: בחולון בסופו של דבר היתה גם כן אי-הסכמה.

<שביט מס: אי-ההסכמה הסתיימה ברגע שסגן היושב-ראש מהבית יהודי בשכר מונה ונסתיים ההליך.

אלי בן-דהן: אין מינוי בשכר לסגן בשום מקום.

אלי בן-דהן: שלא יגיד דברים לא נכונים.

מירי רגב: מן הסתם, תענה על הכול.

מירי רגב: אתם גם תצטרכו להעביר לנו.

מירי רגב: אמרתי אתמול גם לביבס.

יעקב אשר: מקצועי, מקצועי.

מירי רגב: הם מקצועיים.

מירי רגב: אני ביקשתי גם אתמול מביבס, הוא אמר לי שהוא לא יוכל להגיע היום, שתעבירו רשימה מסודרת של כל ראשי הערים והמועצות עם ההרכבים שהעבירו ואת מכתב התגובה שהעבירו לכם - בן דהן - למה זה בעצם לא יכול להיות כי אני רוצה לתת לו יכולת לענות על כל רשות בנפרד.

<שביט מס: אני רוצה לסכם.

<שביט מס: אנחנו הגשנו בג"צ נגד המשרד, נגד ראש הממשלה, בנושא המינויים.

<שביט מס: עד כמה שאני יודע, יש לפחות עוד ארבע רשויות שהגישו בג"צ.

<שביט מס: גם פה המשרד מנסה - - -

מירי רגב: עד בג"צ עוד נערב את היועמ"ש, ונפנה לרוה"מ.

<שביט מס: אנחנו כבר נמצאים שם בהליך.

נחמן שי: שמעתי שאת פונה גם לאובמה.

מירי רגב: בוודאי.

מירי רגב: מה, רק אובמה יכול לפנות אלינו?

מירי רגב: בכל זאת לא יהיה לך מה לכתוב בדוקטורט הבא שלך, נחמן שי.

מירי רגב: אבל אובמה לא בוחר את ראש הממשלה, מה לעשות?

נחמן שי: בוא נגיד שהוא פחדן או משהו.

מירי רגב: לא, רק רוה"מ פחדן.

נחמן שי: את גם קראת לו פחדן.

מירי רגב: למי?

מירי רגב: לרוה"מ.

מירי רגב: אבל לי מותר, אני בוחרת בו.

מירי רגב: לו אסור.

מירי רגב: אבל שלא יגידו שאני מערבת נושאים פוליטיים - אז כן, בתחילת צוק איתן.

מירי רגב: חשבתי שיש עוד כמה כאלה שם.

יעקב אשר: היא לא אמרה את זה באנגלית.

מירי רגב: אבירם, בבקשה.

מירי רגב: לאחר מכן שלומי.

מירי רגב: יש עוד ראש מועצה שהגיע?

מירי רגב: אתה נציג ראש עיריית בת ים כי אין ראש עיר.

<חנה כהן: ראש העיר בפועל.

מירי רגב: סליחה - ראש העיר בת ים, הבנתי.

מירי רגב: ראש עירית קריית גת.

<אבירם דהרי: בואו ניקח את קריית גת כמשל.

<אבירם דהרי: אני מכבד מאוד את כבוד השר ואני אוהב מאוד את הפעילות שלו, רק לא את הפעילות בנושא הקמת ההרכב.

<אבירם דהרי: זה חריג.

<אבירם דהרי: בואו ניקח את קריית גת.

<אבירם דהרי: צריכים אישה?

<אבירם דהרי: יש אישה.

<אבירם דהרי: צריכים ייצוג מלא לכל הסיעות?

<אבירם דהרי: מלא בדיוק.

<אבירם דהרי: אפילו יותר מזה, הבנו שצריך בית יהודי אז גם אם לא מגיע להם עשינו להם שלושה.

מירי רגב: כמה יש להם?

מירי רגב: רק משני מנדטים הם צריכים.

<אבירם דהרי: יש להם 1 מ-17.

מירי רגב: אז צריך חצי.

מירי רגב: הם צריכים להיות עם שניים.

מירי רגב: אני מבקשת שנציג היועמ"ש יקשיב היטב למה שנאמר כאן.

יעקב אשר: הוועדה לביקורת המדינה, לדעתי.

מירי רגב: לא, אנחנו נפנה למבקר המדינה.

<אבירם דהרי: גברתי יושבת-ראש, יש שתי שיטות: אחת, לא קיבלתי את המכתב.

<אבירם דהרי: לא משנה, אנחנו מתורגלים כבר.

<אבירם דהרי: אנחנו עם הרב מרגי בשלושה חודשים גמרנו בקדנציה הקודמת את כל זה, כולל בג"צ.

<אבירם דהרי: שלושה חודשים כולל בג"צ מונה אדם, הרכב – עבד יפה מאוד, הכול בסדר.

<אבירם דהרי: הגיעה הקדנציה חדשה, דמוקרטיה, לא צריך להגיע לסוף השנה כדי למנות ממונה.

<אבירם דהרי: אבל זה ברור.

<אבירם דהרי: כולם יודעים מראש שהתפקיד זה למשוך את הזמן, שייגמר הזמן, ואז אתה יכול לעשות חופשי- - -

מירי רגב: ברור, שתיגמר השנה ושיהיו מינוים.

מירי רגב: לא מינויים פוליטיים, מינויים של הבית היהודי.

יעקב אשר: מקצועי, מקצועי.

<אבירם דהרי: כבוד סגן השר, עדיף לך שאני אגיד רק מקצת שבחך.

<אבירם דהרי: מה שאני רוצה לומר זה שמה שחשוב זה לראות את התכתובות הרשמיות של כל העיריות.

<אבירם דהרי: קחו את העיריות ששלחו, אתם תראו מה קיבלו.

מירי רגב: אתם תעבירו לנו את זה.

מירי רגב: היועץ המשפטי מבקש.

<אבירם דהרי: לא עירייה כזו או עירייה אחרת.

<אבירם דהרי: תגלו מנגנון משומן, מיומן, יודע בדיוק מה הוא עושה.

<אבירם דהרי: יש לנו, לא שניים, שלושה מועמדים שיכולים להיות יושב-ראש.

<אבירם דהרי: שלושה, לא שניים בתוך ההרכב.

<אבירם דהרי: כל הסעיפים יש להם וי.

<אבירם דהרי: אגב, ההרכב הזה, אנחנו העברנו ארבע פעמים החלטות מועצה על אותו הרכב בדיוק.

<אבירם דהרי: רק במקום שיהיה כתוב תדמית כתבנו בית יהודי, זה או תדמית ובית יהודי או בית יהודי ולא זה, וכן הלאה.

<אבירם דהרי: אבל זה אותם אנשים בדיוק.

<אבירם דהרי: היועץ המשפטי לא בדק אף אחד מהם למרות - - - אנחנו מתורגלים, החדשים עוד לא.

<אבירם דהרי: אנחנו לא שולחים בדואר.

<אבירם דהרי: מביאים מסירה אישית עם נתקבל.

<אבירם דהרי: אין דבר כזה בדואר.

מירי רגב: ומה ענו לכם?

מירי רגב: אז למה ההרכב לא אושר אם יש אישה?

<קריאות: אושר, אושר.

<אבירם דהרי: עברה שנה, אושר לי ההרכב?

<קריאה: כן.

<אבירם דהרי: לא קיבלתי מכתב.

<אבירם דהרי: קיבלתי מכתב שאושר הרכב?

<אבירם דהרי: למה באתי?

<הרצל יחזקאל: חבל, למה הטרחתם אותו?

<הרצל יחזקאל: צריך לעבוד למען התושבים.

מירי רגב: אני לא הטרחתי אותו.

מירי רגב: הוא החליט לבוא.

יעקב אשר: מתי אושר?

<הרצל יחזקאל: לפני שבוע, משהו כזה.

מירי רגב: אז איך הוא לא יודע את זה אם לפני שבוע אושר ההרכב?

<הרצל יחזקאל: אני אסביר לכם למה.

<הרצל יחזקאל: כיוון שהיו צריכים לעשות תיקונים.

<אבירם דהרי: אם זה כך, אני רוצה שיירשם בפרוטוקול שההרכב אושר.

<אבירם דהרי: אני הולך, נכנס את ההרכב, ולהתראות – הכול בסדר.

<קריאה: אבירם, - - - את ואזנה?

<אבירם דהרי: אני לא צריך לדבר עם אף אחד, אני רוצה מכתב רשמי.

<אבירם דהרי: לא צריך לדבר עם אף אחד.

<אבירם דהרי: לא קיבלתי שום מכתב עד לרגע זה, נקודה.

<אבירם דהרי: אני מכיר את כל המכשלות, הרבנים לא מסכימים וזה.

<אבירם דהרי: אנחנו כבר מתורגלים.

<אבירם דהרי: אמרנו לרב - - -

<קריאה: יש שם הרכב.

מירי רגב: למה ההרכב הזה אושר בתיקונים?

<אבירם דהרי: לא חשוב, לא חשוב.

<אבירם דהרי: העיקר ש - - -

<הרצל יחזקאל: מכיוון שהיתה מחלוקת בין שני הרבנים, את זה לא אומר ראש העיר, יש רב אשכנזי הרב הבלין - ויש הרב בן חמו.

<הרצל יחזקאל: היתה ביניהם חודשים רבים יריבות מי יהיה הנציג של הרבנים.

אלי בן-דהן: חודשים הם רבו ביניהם.

<הרצל יחזקאל: בסופו של דבר, אחרי לחץ של סגן השר הגיעו להבנה וזה נגמר.

<הרצל יחזקאל: ברגע שזה נגמר התקדם.

<הרצל יחזקאל: חבל על היום החשוב של ראש העיר.

מירי רגב: וההרכב כפי שהרשות המקומית הגישה אושר?

<הרצל יחזקאל: אושר, אושר.

אלי בן-דהן: בדיוק, מילה במילה.

אלי בן-דהן: הוא יודע את זה היטב.

<אבירם דהרי: כבוד השר, אין לי - - -

אלי בן-דהן: אז אני אומר לך.

אלי בן-דהן: אבירם, תגיד את האמת מי עיכב.

אלי בן-דהן: למה אתה מאשים אותנו?

<אבירם דהרי: אנחנו עיכבנו?

<אבירם דהרי: - - - כי זה קדנציה שנייה שאנחנו מאשרים בדיוק את ההצעה של הרב הספרדי.

<אבירם דהרי: אנחנו רק אומרים לו: תגיד מה אתה רוצה.

<אבירם דהרי: הוא לא רוצה להגיד.

אלי בן-דהן: אז מה אני אשם?

אלי בן-דהן: למה אתה מאשים אותי?

מירי רגב: כנראה ידעו שיש דיון היום אז זה אושר לך לפני שבוע.

מירי רגב: העיקר שזה אושר.

מירי רגב: מזל שאנחנו מוציאים מראש של שבוע את סדר היום של הדיונים.

יעקב אשר: מזל טוב לאבירם.

מירי רגב: גבי, בבקשה.

מירי רגב: לאחר מכן אנחנו עוברים לח"כ וסגן.

מירי רגב: ראשון הדוברים אחרי חבר הכנסת זה יוסי מבת ים.

מירי רגב: גבי, בבקשה.

<גבריאל נעמן: בוקר טוב, חברים.

<גבריאל נעמן: הגעתי משלומי וקצת התעכבתי בדרך.

<גבריאל נעמן: היה מאוד חשוב לי להגיע לישיבה הזו כי כל מה ששמענו כאן זה שום דבר ממה שתשמעו על שלומי.

<גבריאל נעמן: בחודש 11 שנת 2013 קיבלתי מכתב מכבוד סגן השר עם הנחיות מאוד מאוד ברורות איך למנות את החברים, חמישה חברים, לפי סדר, לפי החוק, לפי התקנות, לפי הכול.

<גבריאל נעמן: שאלתי אחד לאחד.

<גבריאל נעמן: בחודש ינואר, ב-29 לינואר, ישיבת המליאה קיבלה את ההחלטה שלה והעבירה שמות, כולל נציג של הבית היהודי, לסגן השר, ובקשה מאוד אישית לסגן השר למנות את הרכב המועצה הדתית כי כבר עשר שנים אין לנו הרכב מועצה דתית מסיבות כאלה ואחרות, כולל עם הבעיות של הרב המקומי.

אלי בן-דהן: כמה זמן אני מכהן?

אלי בן-דהן: לא עשר שנים, נכון?

מירי רגב: דווקא כשאתה מכהן הוא רוצה לפתור את זה.

<גבריאל נעמן: תיכף נדבר.

<גבריאל נעמן: אני לא מדבר על התקופה של השנה הזו.

<גבריאל נעמן: זה לא רק בשלומי זה בכל המדינה, אגב.

<גבריאל נעמן: זה מגמה מאוד מאוד ברורה של הבית היהודי וגם לפגוע בנציגי הליכוד, וכן הלאה, וכן הלאה.

אלי בן-דהן: תספרי מירי, מי נציג הליכוד.

אלי בן-דהן: מי פגע?

אלי בן-דהן: מי שמר עליו?

אלי בן-דהן: תספרי, מירי.

מירי רגב: מקום אחד.

אלי בן-דהן: זה מה שביקשתי.

<גבריאל נעמן: בינתיים אף אחד לא שומר על אף אחד.

<גבריאל נעמן: ב-29 לחודש העברתי את המכתב לשר עם כל ההרכבים.

<גבריאל נעמן: השר הזמין אותי לישיבה.

<גבריאל נעמן: השאלה היחידה שהיתה לו לשאול בנושא של הרכבים זה מה קורה עם שכרו של הרב אלחרר, הרב המקומי של שלומי, שירד על-פי החלטת בית המשפט לחצי משרה.

<גבריאל נעמן: אמרתי: אין כסף לשלם לרב.

<גבריאל נעמן: גם הרב לא עושה שום דבר בשלומי, לכן משרתו תישאר ב-50% משרה.

<גבריאל נעמן: מרגע זה כמובן מחול השדים, לא תקום מועצה דתית עד שלא יהיה פתרון ועניין לרב.

<גבריאל נעמן: אני כבר אומר לכם שהרב לא יעלה לחצי משרה והרב הזה צריך להפסיק לכהן בשלומי.

<גבריאל נעמן: הלוואי וכבוד השר כן יפעל על-פי מצפונו.

דוד אזולאי: הוא הקים עכשיו ועדה להדחת רבנים.

דוד אזולאי: אני מקווה שזה יהיה - - -

<גבריאל נעמן: זה ועדות שידיחו רבנים שלא קשורים לבית היהודי.

דוד אזולאי: אנחנו נראה.

מירי רגב: מה ענו לך רשמית?

<גבריאל נעמן: בסופו של יום, מכתבים אחרי מכתבים, כולל השר בנט וכן הלאה, ועם מכתבים שכתובים באופן אישי לכבוד סגן השר - חברים תכנסו את ועדת השרים כי אין הסכמה.

<גבריאל נעמן: זה הנוהל, זה החוק.

מירי רגב: אנחנו נשלח מכתב לראש הממשלה על זה.

מירי רגב: יצא מכתב מפה ליועמ"ש בעניין הזה.

<קריאה: זו הכתובת, לא אנחנו.

<גבריאל נעמן: לא רק זה, נציג השר ד"ר דנינו שולח לי שמות של אנשים מהבית היהודי פוליטיים מתוך הרשימה של הבית היהודי במקום תנועת הליכוד, במקום חברי סיעות מתוך הבית, על מנת שיהיה להם הרוב לשמש כיושב-ראש ועדה.

<גבריאל נעמן: כותב לי פה במכתב:

<גבריאל נעמן: אם תמנה זאת נכנס את המועצה הדתית והרב יאשר את השמות.

<גבריאל נעמן: כמובן הרב לא אישר את השמות, גם שלו.

מירי רגב: תעביר לי בבקשה.

מירי רגב: זה חמור מאוד כל מה שקורה פה.

מירי רגב: גם היועץ המשפטי מבקש את כל ההתכתבויות.

<תומר רוזנר: מכל הרשויות שיש להן.

מירי רגב: לא, לא.

מירי רגב: שלומי יעביר לי ישירות ושביט יעביר לי ישירות.

מירי רגב: היועץ המשפטי רוצה.

<גבריאל נעמן: אני אתן לכם מכתב.

<גבריאל נעמן: אתם תקבלו מכתב שהרב של שלומי אומר לנציג סגן השר: מי שמך לשים את השם שלי בכלל?

<גבריאל נעמן: אני לא מתכוון שתקום פה מועצה דתית, וכך הם ממשיכים למשוך את זה הלאה.

מירי רגב: גבי, אני אקח נקודתית לטפל בנושא שלומי.

<גבריאל נעמן: חברים, גם ועדת השרים לא מתכנסת למרות שיש לי מחר ישיבה עם נציג סגן השר ונציג ראש הממשלה בעניין הזה.

מירי רגב: מי זה נציג ראש הממשלה?

אלי בן-דהן: גבי - - -

<גבריאל נעמן: מחר יש לנו ישיבה בשלומי בעניין הזה.

<גבריאל נעמן: אני מאוד מקווה שאני אגיע לנקודה שאנחנו נגיע לוועדת שרים ולהחלטות.

<גבריאל נעמן: בנוסף, אני רוצה לומר לך, גברתי היושבת-ראש, שבקשות של הרשות המקומית בנושא של דת, בנושא של בתי כנסת, נמצאות במשרד הדתות ובמשרד הפנים ובמשרד הבינוי והשיכון.

<גבריאל נעמן: עוצרים את הכול.

<גבריאל נעמן: מונעים מהיישוב שלומי להתפתח.

<גבריאל נעמן: לא עוזרים ולא נותנים שום דבר.

<גבריאל נעמן: פוגעים ביישוב שלנו וזה לא יכול להימשך כך.

יעקב אשר: מקצועי, מקצועי.

<גבריאל נעמן: פעם אחת דיברו על מפלגת ש"ס שהיא מאוד סקטוריאלית והיא עושה את הכול.

<גבריאל נעמן: חברים, תלמדו מהם איך לתת כבוד לאנשים.

<גבריאל נעמן: אלה עברו את הכול.

<גבריאל נעמן: לכן, אנחנו לא ניתן לזה יד ונלך עם זה עד הסוף.

דוד אזולאי: אתה לוקח על עצמך סיכון לא קטן.

<גבריאל נעמן: אני לוקח סיכון?

<גבריאל נעמן: כבר פוגעים בשלומי, ממשיכים לפגוע בשלומי.

יעקב אשר: אבל אתה אמיץ.

יעקב אשר: הם יתנקמו בך.

מירי רגב: על שלומי נעשה דיון נקודתי.

מירי רגב: אנחנו עושים דיונים נקודתיים בארבע ערים ואחת מהן תהיה שלומי עם ארבעת נציגי השרים הרלוונטיים.

מירי רגב: תודה רבה לך, ראש העיר.

מירי רגב: אנחנו עוברים לחבר הכנסת דוד אזולאי, לאחר מכן יוסי מבת ים.

דוד אזולאי: גברתי היושבת-ראש, אני לא רוצה להתייחס להרכבים כיוון שאני חושב שיש פה שלושה ראשי ערים שהציגו את הדברים בצורה הראויה ביותר, ואולי אלה הן הדוגמאות הקלאסיות למה שקורה עם כל ההרכבים של המועצות הדתיות.

דוד אזולאי: אני בכל זאת רוצה להתייחס למספר נקודות שלא קשורות להרכבים, ברשותך.

דוד אזולאי: אנחנו קיימנו כאן בוועדה דיונים בעניין הבלניות.

דוד אזולאי: אני רוצה מהמקום הזה בדיון הזה לזעוק את זעקתן של הבלניות.

דוד אזולאי: לצערי הרב, למרות כל מה שנאמר כאן הבלניות, עדיין לא מקבלות שכר, למרות הדיונים גם בוועדה של - - -

מירי רגב: אבל נחתם הסכם עם הבלניות אז כשהיה דיון, בחוק ההסדרים.

עליזה לביא: מירי לא נחתם שום הסכם שכר.

עליזה לביא: להיפך, נותנים להם לעבוד - - -

דוד אזולאי: מירי, הבלניות עדיין ממשיכות להמשיך לקבל משכורת רעב.

מירי רגב: אני אעשה דיון מיוחד על הבלניות.

דוד אזולאי: עליזה, את קיימת על זה דיון אצלך גם כן.

עליזה לביא: גם בוועדת כספים.

דוד אזולאי: גם בוועדת הכספים וגם בוועדת הפנים.

אלי בן-דהן: הממונה על השכר מתנגד לשנות את ה- - -

יעקב אשר: זה דבר אנושי מאוד חשוב.

מירי רגב: חברים, אני לא רוצה לפתוח את הדיון הזה לדיונים אחרים.

מירי רגב: אני רוצה להתמקד כדי לסכם את הסוגיות של ההרכבים והמינויים במועצות הדתיות, דוד, אחרת אנחנו לא נצא מהדיון הזה.

מירי רגב: את נושא הבלניות הבנתי.

מירי רגב: אני מבטיחה לך דיון נקודתי בנושא הבלניות.

דוד אזולאי: אני מאוד מודה לך ואני מסתפק בזה.

דוד אזולאי: אני גם מבקש דבר נוסף וזה שתהיה ועדה פנייה של ועדת הפנים לראש הממשלה שהוא יושב ראש ועדת שרים לנושא הרכבי מועצות דתיות שיתחיל לכנס את ועדת השרים על מנת להתחיל למנות.

מירי רגב: תהיה פנייה אליו עם עותק ליועמ"ש.

דוד אזולאי: תודה רבה, יפה.

דוד אזולאי: יש לי באמת המון נושאים להתייחס אליהם בנושא שירותי הדת היהודיים.

דוד אזולאי: אחד הדברים שמקוממים אותי זה שלאחרונה יצא חוזר לכל המועצות הדתיות בארץ.

דוד אזולאי: מבשרים להן בשורה טובה שהשנה לא יהיו שיפוצים לא למקוואות, לא לבתי כנסת.

דוד אזולאי: אבל 60 מיליון שקל למחשוב המערכת, לזה יהיה תקציב.

דוד אזולאי: אבל כשמדובר על שכר לבלניות אין לזה תקציב.

יעקב אשר: המחשבים של נאס"א.

יעקב אשר: זה יהיה מקצועי.

דוד אזולאי: אותו מחשוב, אותה מערכת, אותם 60 מיליון שקל, אני מתחייב לעקוב אחרי העניין הזה, אני לא מתכונן להרפות מהעניין הזה.

דוד אזולאי: זה מריח לא טוב, בלשון עדינה אני אומר את הדברים האלה.

דוד אזולאי: לא יעלה על הדעת שעדיי מועצות דתיות יושבות במבנים ישנים.

דוד אזולאי: לדוגמה, בראשון לציון העירייה עברה למבנה מפואר רב קומות.

דוד אזולאי: המועצה הדתית שנותנת שירות ל-150,000 איש עדיין שוכנת באיזה מבנה רעוע, עלוב, מסכן.

דוד אזולאי: אחר כך יש פלא למה לאזרחים יש טענות כלפי שירותי הדת היהודיים?

דוד אזולאי: איך יתנו שירות דת כאשר לא מתחשבים בדברים האלה וכאשר משקיעים כסף בשטויות ובדברים העיקריים לא משקיעים?

דוד אזולאי: אני בכל אופן מודה לך ומקבל את הסיכום שלך לגבי שני הדברים שהם מאוד מאוד חשובים גם לגבי הבלניות וגם לגבי יושב ראש ועדת שרים.

דוד אזולאי: תודה.

מירי רגב: תודה רבה.

מירי רגב: ראש עיריית בת ים, בבקשה.

<יוסי בכר: גברתי היושבת-ראש, תודה רבה על רשות הדיבור.

<יוסי בכר: אני יוסי בכר ואני ראש עיריית בת ים בפועל כבר שמונה חודשים.

<יוסי בכר: כולכם מכירים את המצב המורכב אצלנו.

<יוסי בכר: אנחנו לקראת בחירות בינואר כנראה.

<יוסי בכר: אני רוצה לומר שאנחנו העברנו את הנציגים שלנו למועצה הדתית כבר לפני כחודשיים או שלושה למשרד הדתות.

<יוסי בכר: עד היום לא נעשה דבר.

<יוסי בכר: יותר מזה, מינו ממונה זמני של המועצה הדתית מבלי להיוועץ עמנו.

<יוסי בכר: לכם יש איזשהו יועץ מהבית היהודי שהוא חבר מועצה אצלנו.

<יוסי בכר: למרות כל המכתבים שאנחנו שולחים וכל ההתראות אנחנו לא מקבלים אפילו טלפון אחד ממשרד הדתות לנסות להגיע לאיזושהי הסכמה.

<יוסי בכר: אין שום הסכמה בינינו.

<יוסי בכר: הממונה הזה לא מקובל עלינו, הוא עושה דברים שלא מקובלים עלינו.

מירי רגב: זה היה ממונה שהיה?

<יוסי בכר: הוא ממונה גם מקודם.

מירי רגב: הוא האריך לו.

מירי רגב: בעצם מה שעשה בן דהן זה מה שהוא הסביר פה בתחילת הוועדה.

אלי בן-דהן: זה גם לא נכון, זה לא ממונה.

אלי בן-דהן: הוא נבחר בהרכב.

אלי בן-דהן: סתם – דברים לא נכונים.

אלי בן-דהן: תאמר דברים נכונים, הוא נבחר בהרכב.

אלי בן-דהן: זה לא ממונה.

<יוסי בכר: היושב ראש הקודם היה בנימין אלחרר שהפך להיות חבר מועצה.

<יוסי בכר: הוא ממונה זמני

אלי בן-דהן: הוא לא הממונה, הוא נבחר.

אלי בן-דהן: דבר נכון.

אלי בן-דהן: אם אתה לא יודע היועצת המשפטית תסביר לך, אבל תפסיקו להגיד דברים לא נכונים.

מירי רגב: מה זאת אומרת "נבחר"?

מירי רגב: הוא נבחר על-ידי ההרכב?

אלי בן-דהן: בוודאי, הוא נבחר.

מירי רגב: מתי נבחר ה - - -?

אלי בן-דהן: אסביר לכם.

אלי בן-דהן: מיד אחרי הבחירות מי שכיהן ראש מועצה דתית נבחר כחבר מועצה.

אלי בן-דהן: חבר מועצה לא יכול להיות.

מירי רגב: לא יכול להיות כפל תפקידים.

אלי בן-דהן: הוא החליט שהוא בוחר להיות חבר מועצה.

אלי בן-דהן: הוא התפטר מתפקידו כראש מועצה דתית.

אלי בן-דהן: מועצה דתית התכנסה ובחרה את סגנו כראש המועצה – זה הכול.

<חגי אברהמי: יש פה סוגיה נוספת.

<חגי אברהמי: בינואר יש להם בחירות.

<חגי אברהמי: על-פי הלוח הסיעתי ישתנה שם ההרכב.

<חגי אברהמי: כרגע אי-אפשר לעשות בחירות בבת ים.

<חגי אברהמי: ראש העיר בת ים אומר שכנראה בינואר יש בחירות בעיר.

<חגי אברהמי: ממילא הפילוח הסיעתי ישתנה שם.

<קריאות: לא, לא.

מירי רגב: מה פתאום?

מירי רגב: רק לרשות.

יעקב אשר: הלך עוד תירוץ, תמצאו משהו אחר.

מירי רגב: היועץ המשפטי, כדי שאתה לא תטעה כי היועצים המשפטים של משרד הדתות הטעו כמה פעמים את בן דהן, לדוגמה, באחריות ובאי-אחריות שלהם על הכותל הקטן, ובסוף הסברנו לכם ולימדנו אתכם יש לכם אחריות על הכותל הקטן – לא נחזור על זה.

מירי רגב: הייעוץ המשפטי צריך ללמוד את העניין.

מירי רגב: בבת ים הולכים לבחירות רק לראש העיר.

מירי רגב: קרי, אפשר ללכת ולהיוועץ ולעשות מועצה דתית שתהיה כרגע מקובלת על מה שקורה.

מירי רגב: צריך לראות איך מניעים את התהליך הזה.

מירי רגב: הרצל, שמעת?

<אבי בן משה: אני טיפלתי בבת ים.

<אבי בן משה: אני רק רוצה לומר משפט שראש העיר בפועל לא אמר אותו והוא ששום הליך בירוקרטי, קרי, שאלונים שהם הדבר הכי בסיסי, הם לא מילאו.

<אבי בן משה: רק אתמול היועמ"ש של עיריית בת ים ביקשה אם אפשר לקבל את השאלונים שזה התהליך הכי ראשוני ואת זה הם עדיין לא ביצעו.

<אבי בן משה: אז עם כל הכבוד, אנא מלאו ראשית את ההליכים הבירוקרטים שאתם נדרשים ואחרי זה נוכל לדבר על שאר התהליך.

<קריאה: אבל עשינו את התהליכים האלה.

מירי רגב: הרצל, אני אומרת לך שאין כאן עניין שהם לא עשו והם כן עשו.

מירי רגב: התפקיד של המשרד הוא לדאוג שיהיו הרכבים של מועצות דתיות – זה התפקיד.

מירי רגב: אנחנו דואגים שלא יהיו ועדות קרואים, אתם צריכים לדאוג שלא יהיו ממונים, נכון?

מירי רגב: תראה איזה הבדל.

מירי רגב: אתם רוצים למנות, אנחנו רוצים שיהיו בחירות.

<הרצל יחזקאל: לא, לא - - -

אלי בן-דהן: ממש לא.

אלי בן-דהן: עובדה שלא - - - אף אחד.

מירי רגב: בגלל זה אצלנו כועסים הליכודניקים ואצלכם אוהבים אתכם הפעילים.

מירי רגב: אבל מה לעשות, אנחנו רוצים שיהיו בחירות, לא רוצים למנות, ולכן אין ועדות קרואות.

אלי בן-דהן: הליכוד לא יודעים מה זה פוליטיקה, אין פוליטיקה בליכוד.

מירי רגב: אתה רואה שבבת ים אין הרכב.

מירי רגב: הוא ישלח את השמות, הוא ישלח את - - -.

מירי רגב: לך אליהם, שב איתם ותראה מה צריך לעשות כדי לטפל בזה.

<יוסי בכר: רק אתמול, כנראה בעקבות הוועדה שאמורה להתקיים היום, אחרי שמונה מכתבים שלנו ביקשו מאיתנו שאלונים כשהעברנו את השמות לפני חודשיים או שלושה.

מירי רגב: זה ברור לי לחלוטין.

אלי בן-דהן: ממש לא נכון.

<יוסי בכר: הממונה הזמני חייב להיות בהסכמה שלנו.

<יוסי בכר: אני אומר לכם חד משמעית שהממונה הזה לא יכול - - - אני רוצה לומר דבר אחד, הממונה הזמני הזה ביצע מחטף כשהוא פיטר אב לחמישה נציג ש"ס שלא הולך עם נציג הבית היהודי שמתמודד בבחירות הקרובות.

מירי רגב: היועמ"ש ותומר, האם אתם שומעים את מה שאני שומעת?

<קריאה: לא יכול להיות.

דוד אזולאי: אני מסכים איתך, לא יכול להיות.

דוד אזולאי: לא יעלה על הדעת דבר כזה.

<יוסי בכר: יש שם אנשים שנמצאים חמש שנים בתפקיד מסוים במועצה.

<יוסי בכר: פתאום גילו שהם לא בתקן ואז פיטרו אחד מהם.

<יוסי בכר: מסתבר שלאותו תפקיד הכניסו חבר מהבית היהודי.

דוד אזולאי: הוציאו אחד מש"ס והכניסו אחד מהבית היהודי?

דוד אזולאי: תבדוק את הנתונים, לא יכול להיות דבר כזה.

<יוסי בכר: קודם כל, אני מבקש שהממונה הזמני יהיה על דעתנו.

<יוסי בכר: אנחנו חייבים להתייעץ בעניין הזה.

<יוסי בכר: אי-אפשר להתייעץ עם חבר מועצה חבר הבית היהודי ולא עם רשות הרשות – חד משמעית.

<יוסי בכר: מעולם לא דיברנו עם כל המכתבים שאנחנו מוציאים.

<יוסי בכר: יש התעלמות מוחלטת מאיתנו.

<יוסי בכר: גם בנושא - - - אני שלחתי מכתב לכבודו רשמתי, והעברתי את זה גם במועצה, שאנחנו מבקשים שנציג הבית היהודי לא יהיה נציג - - -בוועדה הזו ואני כראש רשות אהיה זה ששותף בוועדה של חמישה.

אלי בן-דהן: אני חושב שקיבלת תשובה.

אלי בן-דהן: שלחת מכתב וקיבלת תשובה – תגיד.

<קריאה: לא שלחתם תשובה.

<קריאה: קיבלתם חמישה מכתבים בחודש האחרון.

<חנה כהן: ראשית, הטענה הראשונה היתה של משרד הדתות זה שבגלל שאנחנו הולכים לבחירות אי-אפשר לעשות הליך של מועצה דתית.

<קריאה: בסדר, העברנו את הנושא.

<חנה כהן: עברתם, אבל זו היתה שרשרת של שלושה מכתבים.

יעקב אשר: שלושה מכתבים עד עכשיו, - - - שהם לא ידעו שהבחירות זה אישיות.

<חנה כהן: לגבי נציג העירייה לבחירת רב העיר – אנחנו אמרנו לכבוד סגן השר - - -

אלי בן-דהן: אין בעיה שתדברו על זה רק אסביר לך את העניין.

<חנה כהן: מסרבים להחליף אף על-פי שמועצת העיר הביעה את דעתה שהיא רוצה לשנות את נציג שהעירייה בחרה לפני ארבעה חודשים לנציג אחר.

<חנה כהן: אני לא מבינה מה הבעיה – הליך מינהלי.

אלי בן-דהן: זה לא קשור לעניין אבל אני רוצה להסביר.

אלי בן-דהן: גברתי היקרה, היועצת המשפטית, יש כללים במשפט המינהלי.

אלי בן-דהן: את צריכה לדעת אותם.

אלי בן-דהן: אני משפטן קטן אבל אסביר לך קצת.

אלי בן-דהן: במשפט המינהלי כשהליך מתחיל אי-אפשר לעצור אותו באמצע.

<חנה כהן: לא אמרנו לעצור.

אלי בן-דהן: קיבלתם מכתב מסודר.

אלי בן-דהן: אי-אפשר באמצע ההליך להחליף נציגים, אין דבר כזה.

<חנה כהן: זה לא נכון, תשאל את היועץ המשפטי.

<חנה כהן: אפשר להחליף נציגים ולהמשיך את הדיון מאותה נקודה שהוא הפסיק.

<חנה כהן: לא ביקשנו לבטל החלטות קודמות שהתקבלו.

<חנה כהן: לא ביקשנו לעשות שום דבר, רק להחליף.

מירי רגב: גם בת ים כמו שלומי וכמו ערים אחרות יעבירו לנו את החומר ואת ההתכתבויות מול המשרד לענייני דת.

דוד אזולאי: גברתי היושבת-ראש, מה עם אלה שלא באו היום לפה?

מירי רגב: תיכף יהיו סיכומים גם מערכתיים וגם נקודתיים.

דוד אזולאי: שאולי נציג מרכז השלטון המקומי יפנה וירכז את הנושא.

מירי רגב: נעשה גם וגם.

דוד אזולאי: אדוני נציג השלטון המקומי, אולי תהיה פנייה שלכם בעניין הזה לכל הרשויות ותעבירו בצורה מסדרת.

מירי רגב: תעביר בצורה מסודרת.

מירי רגב: נציג אריאל, בבקשה.

<יחיאל טועמי: יש לנו באריאל ממונה ואנחנו הולכים לקראת מועצה דתית.

<יחיאל טועמי: יש לנו שיתוף פעולה מדהים עם הרב וצריך להגיד את האמת.

<יחיאל טועמי: נפגשנו איתו, יש לנו אוזן קשבת איתו והוא עובד איתנו.

<יחיאל טועמי: אנחנו עובדים בצורה מאוד מסונכרנת וטובה.

<יחיאל טועמי: בדיון קודם אתה דיברת על רפורמה במועצות הדתיות.

<יחיאל טועמי: איפה זה עומד באמת?

<יחיאל טועמי: אנחנו מקימים מועצה דתית חדשה ודיברנו אז על מנכ"ל.

<יחיאל טועמי: היה לנו דיון איתך ואנחנו רוצים לעמוד איפה זה עומד ואם זה בכלל חופף את המועצות הדתיות החדשות.

אלי בן-דהן: אני אסביר.

מירי רגב: תודה רבה, יחיאל.

מירי רגב: חברת הכנסת עליזה לביא.

מירי רגב: אחר כך עמי דהן.

עליזה לביא: גברתי היושבת-ראש, אני מודה לך על הדיון החשוב הזה.

עליזה לביא: אני יושבת פה הרבה זמן כדי לדבר משום שהנושא הזה חשוב לכולנו.

עליזה לביא: שירותי הדת במדינת ישראל הולכים אחורה ולא הולכים קדימה בכלל.

עליזה לביא: יש הרבה מאוד צרכים חדשים והורגלנו לחשוב בקונוונציות מקובלות לגבי מה זה שירותי דת ומי אמורים להיות שירות הדת, אבל מי גם מודר מהם שנים רבות, ועוד לפני שאני מדברת בכלל על עניין גברים-נשים.

עליזה לביא: בשירותי הדת במדינת ישראל צריכים לעשות שינוי.

עליזה לביא: הרפורמה שאתם מדברים עליה היא לא רק במינויים פוליטיים.

עליזה לביא: אני יושבת פה ומקשיבה ומבינה איך למעשה הפוליטיקה השתלטה על שירותי הדת במדינת ישראל.

עליזה לביא: הגיע הזמן שכולנו נבין מה זה התפקיד של המועצות הדתיות.

עליזה לביא: אדוני סגן השר, אני מברכת אותך על הפעילות שלך ועל היוזמה שלך וגם על כל העניין שלך וההקשבה שלך.

דוד אזולאי: הנה, אתה רואה?

דוד אזולאי: כשאתה עושה את מה שהם צריכים לעשות והם מברכים אותך - כל הכבוד.

דוד אזולאי: אתה מקבל גיבוי מהקואליציה.

אלי בן-דהן: גם מחבר הכנסת מרגי קיבלתי.

עליזה לביא: יחד עם זאת, היום פועלות 132 מועצות דתיות כמו שאתה יודע, ולמעשה מתוך ה-944 החברים בהן יש לנו רק 29 נשים חברות במועצות הדתיות.

עליזה לביא: בכל הפוליטיזציה הזאת שנעשית כאן בהקשרים, בנטוורקינג, ובכל תן לי ואתן לך, שימוש של רבנים בהגדלת משרה כדי לאייש חבר כזה או אחר, נשים באיחור של שנות דור לגבי כל מה שקשור לעניין הזה של שירותי הדת במדינת ישראל.

עליזה לביא: אדוני, מי כמוך יודע שכשבונים עיר חדשה, לפני בית כנסת, למשל, מבחינה הלכתית בונים מקווה.

עליזה לביא: המקוואות במצב גרוע.

עליזה לביא: המקום של שכר הבלניות שנים הולך אחורה.

עליזה לביא: מישהו יכול לעשות סמינריון על הפער בין משכורת של רב עיר לבין משכורת של בלנים.

עליזה לביא: אדוני, זה שמים וארץ ואתה יודע את זה.

עליזה לביא: אין להן הסכמי שכר.

עליזה לביא: הן נאלצות לעבור ממקווה למקווה כדי שלא תהיה קביעות ולא כלום.

עליזה לביא: זה לא הזנחה של קדנציה אחת, זו לא אשמתך, אבל אדוני, הגיע הזמן שכולנו נבין מה צריך להיות המקום של שירותי הדת במדינת ישראל ולא להבין שזו אסופה של ג'ובים – זה לא המצב.

עליזה לביא: כולנו משחירים את פניה של היהדות.

עליזה לביא: זה לא עניין מפלגתי, זה לא עניין אידיאולוגי ולא פוליטי, זה עניין של העתיד שלנו כאן.

עליזה לביא: הגיעו לכאן עולים חדשים שלא מכירים מה זה שירותי דת ולא יודעים.

עליזה לביא: איפה אנחנו במקום הזה?

דוד אזולאי: אין תקציבים.

דוד אזולאי: שמשרד האוצר שלך ייתן תקציבים.

דוד אזולאי: המועצות הדתיות = 90% זה שכר, 10% פעולות, תבינו את זה.

דוד אזולאי: הגיע הזמן שתגידו לשר האוצר שלך שיעביר כספים למועצות הדתיות שיוכלו לתת שירותי דת ראויים.

עליזה לביא: זה לא עניין של תקציבים.

עליזה לביא: לפני ששר האוצר שלי הגיע לתפקיד שלו, כל הירושה הזאת הגיעה אלינו.

עליזה לביא: בדיון לפני חצי שנה, אדוני, בנוכחות המנכ"ל שלך, בוועדת כספים דרשנו שקיפות.

עליזה לביא: גברתי, אני מברכת אותך על הדיון הזה שאני בטוחה שהוא התחלה של דיונים נקודתיים, כמו שהזכרת, בהקשרים של מועצות שונות.

עליזה לביא: פניתי לראשי הערים ודרשתי וביקשתי מהם לשמוע על ההמלצות שלהם לגבי ההרכבים.

עליזה לביא: הזכרתי להם את החובה שלהם.

עליזה לביא: כמו שאת יודעת, 45% המלצות זה ראש עיר, 45% רבנים, ו-10% אדוני סגן שר הדתות.

<קריאה: הפוך.

מירי רגב: 45%, 45% ו-10%.

עליזה לביא: אוקיי ו-10%.

עליזה לביא: יחד עם זאת, גברתי, אני מדברת איתך על שינוי.

עליזה לביא: בשנת 1986 היה בג"צ שקדיאל המפורסם.

עליזה לביא: זה לא עניין של נשים לטובת נשים או לטובת גברים.

עליזה לביא: המקום הזה שאין נשים במועצות הדתות, שירותי הדת הולכים אחורה.

עליזה לביא: כולנו צריכים להבין שנשים זה לא רק לטובת נשים, זה לטובת החברה כולה.

עליזה לביא: אדוני, אני מבקשת את עזרתך כאן.

אלי בן-דהן: את מקבלת יותר.

עליזה לביא: אני יודעת, הנושא הזה חשוב לך.

עליזה לביא: גברתי, יש לי הצעת חוק ואת חתומה עליה.

עליזה לביא: הצעת החוק עברה כרגע קריאה טרומית והיא תחכה לרפורמה שלך, אדוני.

עליזה לביא: אבל אני אומרת לך, זה עניין שכולנו צריכים להתגייס לבוא ולשנות.

עליזה לביא: תודה.

מירי רגב: תודה רבה לך.

מירי רגב: עמי דהן, בבקשה.

מירי רגב: לאחר מכן יערה ישורון, חברת מועצה במזכרת בתיה.

<עמי דהן: בוקר טוב, חברת הכנסת מירי רגב ואדוני סגן השר.

<עמי דהן: אני הגעתי לפה מאביבים לאחר שאני רואה שלושה חודשים כחבר מליאה במועצה את הברברת ואת האי-נעימות ואת המצב החברתי במועצה שלי שמשתנה מיום ליום בעקבות מתחים כאלה ואחרים וזה מתחיל דווקא מהנושא של מועצה דתית.

<עמי דהן: לא ראיתי את זה במשך כל השנים שבהן אני גדל ביישוב ובחברה.

<עמי דהן: אני די מעורה בחברה כי אני נציג חקלאים וגם נציג במועצה האזורית שלי.

<עמי דהן: שלחתם מכתב.

<עמי דהן: יש לנו ראש מועצה דתית.

<עמי דהן: ריבון העולמים, לפני שנה וחצי מיניתם אותו.

<עמי דהן: אני אומר לכם שהוא העלה את הנושא הזה של שירותי דת כמה רמות למעלה.

<עמי דהן: בסקר של המועצה הוא קיבל מקום ראשון בטיפול מהאנשים למטה ועד האנשים המבוגרים למעלה.

<עמי דהן: הוא לא החסיר שום דבר.

<עמי דהן: אישית הייתי באחד מבתי העלמין ושלחתי לו מכתב על כמה דברים קטנים.

<עמי דהן: לא הייתי צריך אפילו לבוא ולשאול אותו, הוא גם לא היה להגיד לי, ראיתי איך הדברים האלה טופלו בדיוק אחרי שבוע שביקרתי שם.

<עמי דהן: אם הדבר הזה, אם הנחלה הזאת עובדת כמו שצריך למה צריך לשנות אותה?

מירי רגב: הוא מתפקד לבית היהודי?

<עמי דהן: הוא לא.

<עמי דהן: אבא שלי שם, הוא לא.

<עמי דהן: בשלושה החודשים האחרונים האלה במליאה לקחו את השבעה, ואני חבר מליאה.

<עמי דהן: אישרו אותם אצל היועץ המשפטי.

<עמי דהן: ניסיתי אישית להשיג אותך.

אלי בן-דהן: אני האדם הכי זמין בעולם.

<עמי דהן: בסוף אחרי שהוא אישר אותם, המליאה אישרה אותם, אני אומר לך, נציג שלך ומטעמך ואומר: אני אהיה יושב ראש מועצה דתית – מה שכולם מתרעמים עליו.

<עמי דהן: דבר נוסף, מכתב שלך.

<עמי דהן: אתה נתת שאתה ממליץ על ארבעה.

<עמי דהן: אני יכול להגיד את זה, גם אם תתבע אותי אישית, שאתה לא מכיר אף אחד מהארבעה, למעט אחד.

<עמי דהן: אני אומר את הארבעה ואני אומר לך, אתה יכול לצטט אותי, גם שתיים - לא הייתי שם אותם.

<עמי דהן: אני בא כי כך חונכתי במשך 25 שנה בצבא, ומירי בחלק מהתפקיד גם היתה המפקדת שלי.

מירי רגב: תעביר אלינו עותק של המכתבים האלה.

<עמי דהן: אני אומר את הדברים האלה כי אני נלחם על צדק.

<עמי דהן: אני פה לא במועצה דתית ולא כלום.

<עמי דהן: כך נלחמתי בשביל החקלאים, וכך אעשה, וכך חונכתי מבית אבי.

<עמי דהן: אני רוצה לומר לך, גם במכתב הזה.

<עמי דהן: יתרה מזאת, אמרו לי בבוקר: אם תכניסו נציג מהמפלגה אז הכול יהיה בסדר.

<עמי דהן: דבר אחרון, לקחתי צעד אחד קדימה.

<עמי דהן: רצתי בכל יישובים בוועדים, והחברים מכירים אותי שאין לי שום אינטרס ושום דבר שם, והחתמתי את כולם, כל הוועדים – לא היה אפילו אחד.

<עמי דהן: אם היה אחד אפילו שאומר שהוא לא מרוצה מההרכב של המועצה, ויש לנו נציגות גם של בנות מכל האזור, מכל היישוב, כולל חילונים ודתיים, עשינו גם את ההרכב הזה כדי שתהיה מועצה.

<עמי דהן: אם יש נחלה שעובדת טוב, למה לשנות אותה?

<עמי דהן: בלי שום קשר לפוליטיקה - המפלגה שתרים ותעשה לטובת האינטרס של מדינת ישראל כולם ישימו.

<עמי דהן: בסוף כולם כשהם באים לשים את הפתק הם שמים את הפתק מה טוב למדינה, לא מה טוב בשבילם.

<עמי דהן: תודה.

מירי רגב: תודה.

מירי רגב: אנחנו גם רוצים את ההתכתבויות שלך.

מירי רגב: היועץ המשפטי של הוועדה ביקש.

מירי רגב: יערה ישורון, בבקשה.

<יערה ישורון: תודה.

<יערה ישורון: אני חברת מועצה במזכרת בתיה.

<יערה ישורון: קודם כל, אני באמת רוצה לחזק את ידי סגן השר, ובכלל המשרד.

<יערה ישורון: זה מאוד קשה לעשות שינוים, אני רואה את זה אצלנו במועצה ובכל מקום.

<יערה ישורון: זה מאוד קשה לעשות שינויים ולשנות את המציאות, ובאמת בכלל כל הנושא של ייצוג נשים שהוא באמת בתחתית המדרגה בכל העשייה הציבורית באופן כללי, במשרדים, בכל מקום - אנחנו לא נמצאות שם.

<יערה ישורון: יש איזושהי קהילה גברית.

<יערה ישורון: שום דבר לא מכוון, כל אחד מביא את החברים שלו.

<יערה ישורון: אבל אנחנו לא נמצאות שם, וכך אנחנו גם לא מגיעות לתפקידים אחרים.

<יערה ישורון: למשל, אם מי שנמצא באסיפה הכללית של חברה קדישא זה נציגי מועצות דתיות אז אם אין נשים שהן במועצות דתיות אז גם אין נשים בחברה קדישא וכו' וכו'.

<יערה ישורון: זה משפיע על הכול.

<יערה ישורון: אז קודם כל, אני באמת מחזקת את ידי סגן השר כי עצם הדרישה ולא לאשר הרכב שאין בו לפחות אישה אחד זה מאוד מבורך.

<יערה ישורון: זה לא פשוט, אני רואה שיש פה הרבה אנשים שזה גם - - -

יעקב אשר: ובלבד שהיא תהיה מהבית היהודי.

<נילי בן גיגי: זה לא נכון, אני לא מהבית היהודי.

מירי רגב: אני חייבת להגיד פה שיש דברים.

מירי רגב: מה לעשות, אנחנו לא נשפוך את התינוק עם המים.

מירי רגב: לא נעשה את מה שעשו לרבנות הראשית עם הגיור.

מירי רגב: יש דברים טובים שעושה בן דהן וצריך לחזק אותם על זה, ויש דברים שיש פערים ונדבר על הפערים.

מירי רגב: בעניין הזה שאפו.

מירי רגב: נשים צריכות להיות מיוצגות וטוב שהן יהיו מיוצגות, מה לאשות.

מירי רגב: אי-אפשר להרים את האישה כמבשלת טוב, מכינה שבת, מגדלת את הדברים.

מירי רגב: יש עוד כמה דברים, תאמין לי.

<קריאה: זה בסדר, אבל שיהיה מכל הקשת הפוליטית, מה שאמרת באילת.

מירי רגב: בזה אני מסכימה מאה אחוז, מכל הקשת הפוליטית.

<יערה ישורון: אישה אחת זה מעולה, זה לא מספיק.

<יערה ישורון: כשאישה יושבת מול חמישה או שבעה או 11 גברים היא נמצאת בעמדת נחיתות, נקודה.

<יערה ישורון: ככל שיהיו יותר נשים זה יהיה יותר מאוזן וגם המועצה הדתית, כולם ירוויחו מזה.

<יערה ישורון: אותו הדבר לגבי מה שקורה בנוגע ליושבי ראש.

<יערה ישורון: אני לא בקיאה בפרטים ואני לא יודעת מתי נכנסו הקריטריונים של יושבי ראש מועצות דתיות.

<יערה ישורון: לנשים מאוד קשה להגיע לתפקיד הזה בגלל התהליך, בגלל כל מה שדיברנו, תהליכי ארוכי שנים, וקשה להן בכלל להיות מועמדות לדבר הזה.

<יערה ישורון: כאן צריך איזושהי עזרה.

<יערה ישורון: אני כן רואה שהמשרד מאוד מאיר את פניו לשם וזה מבורך.

<יערה ישורון: אבל כן צריך להגיד את זה, זה קשה לנשים ונשים צריכות כאן את העזרה, לא בגלל שהן פחות טובות, אלא בגלל שמסלול החיים שלהן הוא אחר לחלוטין.

מירי רגב: ברור לי לחלוטין, נעשה את זה.

<יערה ישורון: הליך הבחירות למועצות הדתיות הוא לא שקוף והוא צריך להיות.

<יערה ישורון: רק עכשיו כשאני חברת מועצה פתאום הבנתי את זה.

<יערה ישורון: פתאום ראיתי את זה ופתאום ניגשתי לזה.

<יערה ישורון: לא היה לי שום מושג מזה לפני זה.

מירי רגב: לדעתי, תהליך הבחירות למועצה הדתית צריך להיות בדיוק כמו לראש העיר ואז לא יקרו כל הדברים האלה, זה מה שנעשה.

מירי רגב: בסופו של דבר, כשהדברים לא נעשים נכון צריך לשנות אותם מהשורש.

מירי רגב: אבל נטפל גם בזה, לאט, לאט.

מירי רגב: חבר הכנסת יעקב אשר.

יעקב אשר: גברתי היושבת-ראש, אני חושב שנעשה פה עוול לאג'נדה שתמיד אומרים שהליכוד זה ג'ובים ודברים מהסוג הזה.

יעקב אשר: תאמיני לי, הליכוד עוד לא עשה 10% ממה שהחברים המקצוענים האלה שמדברים על מקצוענות עושים תחת המעטה הזה של המקצוענות.

יעקב אשר: אנחנו רואים את זה לאורך כל הדרך בכל מיני דברים שקורים.

יעקב אשר: אתן דוגמה מתקציב שהיה מתקצב תלמידי חו"ל שבאים לארץ ללמוד כאן והבית היהודי בא להיאבק עבור אותם חרדים שהפסיקו להם את התשלום הזה.

יעקב אשר: מכל הפשרה, בסופו של דבר, יצא שהתקציב יישאר, אבל יעשו קריטריונים שיהיו רק טובים למי שהוא במקרה דתי לאומי ולא חרדי עם השקפת עולם אחרת.

יעקב אשר: כולנו יודעים את ההבדל בין גנב - - -

אלי בן-דהן: רק תאמר באיזה משרד זה קיים, אני רוצה לשמוע.

יעקב אשר: זה במשרד החינוך, לא הדתות.

יעקב אשר: אבל החברים שלך, לא דיברתי עליך.

יעקב אשר: כל אחד עושה את העבודה שלו במשרד שלו.

יעקב אשר: מה ההבדל בין גנב לשודד?

יעקב אשר: גנב הוא בשקט, לפחות מתבייש בזה.

יעקב אשר: היום הבית היהודי פשוט שודד.

מירי רגב: אין "חשומה" – אין בושה.

יעקב אשר: תראו איזה מכתבים ואיזה דברים, בלי בושה.

יעקב אשר: יש זמן, השעון מתקתק.

יעקב אשר: יושבים וממנים אנשים רק עם זהות פוליטית ברורה, ושלא יבלבלו את המוח, וכשהם מדברים על מקצועי ועל דברים שייעשו רק על-פי מכרז כשהנציגות במכרז הזה - - -.

יעקב אשר: אדוני היועץ המשפטי של הוועדה, אתה מתכוון לכך ביושר, אבל הם לא מתכוונים לכך כי הנציגות במשרד היא הקובעת בסופו של דבר מי שיהיה.

יעקב אשר: פשוט בית חרושת לג'ובים.

יעקב אשר: עלה סגן השר להציג לפני יום יומיים את הוועדה החדשה להדחה של רבנים שלא מתפקדים.

יעקב אשר: פשוט הם הגיעו לזה, לנסות לחפש - - -

מירי רגב: יש כאלה.

מירי רגב: היו כאן כמה ראשים שהתחננו ואמרו על הרב הראשי.

מירי רגב: אני רוצה להביא את זה כמו גזברים וכמו יועצים משפטיים.

יעקב אשר: מצוין, גם אני בעד.

אלי בן-דהן: זה יהיה אצלך, עבר קריאה ראשונה.

אלי בן-דהן: גפני ביקש מדע.

דוד אזולאי: אני ביקשתי ועדת הפנים, תגיד את זה לשם האיזון.

מירי רגב: אין על אזולאי.

מירי רגב: מה הייתי עושה בלעדיך פה בוועדה הזו?

יעקב אשר: עם כל הכבוד, שיהיה לך ברור, אם את חושבת שכל ההצעה הזו שהביא סגן השר היתה בשביל - - - תראי מי ההרכב של הוועדה.

יעקב אשר: תקראי את החוק.

מירי רגב: נראה, יהיה דיון.

יעקב אשר: ראית את ההרכב של זה?

יעקב אשר: דיין שימונה על-ידי מי?

יעקב אשר: שימונה על-ידי כבוד השר, לא על יד הרב הראשי, לא על-ידי יושב ראש מועצת הדיינים.

יעקב אשר: תאמינו לי שאם יש רב שלא מתפקד יש דרכים לעשות את זה.

יעקב אשר: אבל הם מחפשים עוד ג'ובים.

יעקב אשר: הנה, אתה רואה שהוא לא נותן לך לכנס מועצה דתית כי הוא רוצה שהרב הזה יישאר.

<גבריאל נעמן: כיוון שהוא מהמפד"ל.

יעקב אשר: אה, הנה - סיפור כזה.

יעקב אשר: איך אתה עומד על הבמה לפני יומיים ומדבר על ועדה ועל הדחה כשאומר לך ראש עיר שיש לו רב שלא מתפקד?

יעקב אשר: אני לא מכיר את הרב הזה ולא את הסיפור הזה.

<גבריאל נעמן: ארבע כשרויות בשלומי.

יעקב אשר: רוממות הצדק בפיכם וחרב הפרוטקשניזם בידכם.

יעקב אשר: אתם פשוט עושים מה שש"ס לא חלמו לעשות, מה שהליכוד עוד לא למד לעשות.

יעקב אשר: אתם פשוט מושחתים, מושחתים, מושחתים, אבל מקצוענים.

<גבריאל נעמן: הם לא יצליחו, אל תתבלבל.

מירי רגב: חובב, בבקשה.

<חובב צברי: שמי חובב ואני ראש המועצה של קריית עקרון.

<חובב צברי: לנו כרגע יש ממונה עוד מהקדנציה הקודמת.

<חובב צברי: אני זכיתי בסיבוב השני.

מירי רגב: מה זה ממונה מהקדנציה?

מירי רגב: גם בקדנציה הקודמת היה ממונה?

מירי רגב: לא היה הרכב.

אלי בן-דהן: ש"ס מינו.

אלי בן-דהן: עוד מעט אספר לך.

מירי רגב: הממונה היה בעבר והוא ממשיך?

<חובב צברי: לא, הוא לא ממשיך.

<חובב צברי: נפגשתי עם השר וגם עם העוזרים שלו בעניין.

<חובב צברי: אני פשוט רוצה להדגיש שלנו יש קצת יותר זמן כי אני נבחרתי בסיבוב שני וזה לא היה קל.

<חובב צברי: היה צריך לעשות סיבוב שני שלנו.

<חובב צברי: יש לנו יותר זמן ויש לנו גם - - -

<תומר רוזנר: אין לו.

מירי רגב: אומר היועץ המשפטי שאין לך יותר זמן.

<תומר רוזנר: ממש לא.

<תומר רוזנר: אין לך שום יותר זמן כי הבחירות הן למועצה.

<תומר רוזנר: הבחירות לראש הרשות לא רלוונטיות, ב-22 ל- - -

מירי רגב: הוא אומר שמה שרלוונטי מבחינת החוק זה הבחירות למועצה ולא הבחירות של ראש המועצה.

<הרצל יחזקאל: אבל מכיוון שסגן השר לא רוצה למנות מינויים פוליטיים הוא נותן לו את הזמן למרות ש- - -

מירי רגב: תיכף אני אוספת את הדמעות.

מירי רגב: יש לך דלי מספיק גדול?

<הרצל יחזקאל: עוד לא שמעתי מינוי פוליטי אחד.

<הרצל יחזקאל: אנחנו שעתיים כאן.

<חובב צברי: ראשית, אני כן דורש ומבקש את הזמן כדי להתארגן כי המורכבות של מועצה דתית, מהניסיון הקצר והלא הארוך שיש לי בעניין, הוא באמת לא פשוט.

<חובב צברי: אני לא כמו אבירם, הוא ראש עיר ותיק, והאחרים.

<חובב צברי: יש לנו שבעה ויש לנו כבר מועמדת שהיא לפחות מבחינתי מועמדת אישה.

<חובב צברי: היא לא ליושב ראש אומנם אבל בתוך זה כי הם בסוף הם נבחרים בתוך הסיפור עצמו.

<חובב צברי: מאוד חשוב שתהיה אישה.

<חובב צברי: שירותי הדת אצלנו ניתנים בצורה טובה, אני אומר זאת בצורה ברורה.

<חובב צברי: אפילו בסקר שנעשה היינו מקום שני בארץ וזה לזכות המועצה הדתית והמשרד.

אלי בן-דהן: חובב, יש שיתוף פעולה איתנו או לא?

<חובב צברי: יש שיתוף פעולה מצוין.

<חובב צברי: אני כן מבקש שבסוף הדברים יבואו בצורה פורמלית בתיאום ומראש הרשות.

<חובב צברי: בסך הכול התיאום הוא טוב.

מירי רגב: אתה לא רוצה שיהיה לך ממונה שאתה לא תדע עליו, מה שאמר פה בכר.

<חובב צברי: כן.

אלי בן-דהן: גם הוא - זה לא נכון מה שאמר.

אלי בן-דהן: אין ממונה בלי - - -, אין שום ממונה.

<קריאה: - - -נועל את הדלת, שולח את כולם הביתה.

<קריאה: אני כראש רשות עושה את זה.

<קריאה: זה מה שעשינו בעבר.

<קריאה: גברתי, המשרד לא יכול לכפות עלינו כלום.

<קריאה: סוגרים את הדלת, להתראות.

<חובב צברי: מבחינתי, אני מקווה מאוד שייתן לי את הארכה ואני מקווה שבחודש הקרוב נסיים את העניין הזה כמו שצריך בהסכמה.

מירי רגב: אני בטוחה שהוא ייתן לך ארכה יותר מחודשים ולאור זה שנבחרת עכשיו.

מירי רגב: קודם כל, שיהיה לך בהצלחה.

מירי רגב: גם ועדת הפנים לשירות

מירי רגב: כם לסייע בכל מה שצריך.

מירי רגב: קריית עקרון היא מקום טוב, צריך כמובן לדאוג גם שיבואו עוד ועוד תושבים לקריית עקרון.

מירי רגב: אנחנו נעזור לכם ושיהיה לך באמת בהצלחה.

מירי רגב: אני בטוחה שסגן השר בוודאי יתייחס לזה וייתן לך את ההארכה כדי שתגיעו להרכב המוסכם על כולם כדי שהמועצה הדתית תוכל לתת את השירותים שלה.

מירי רגב: חובב, תודה.

מירי רגב: שחר אילן, בבקשה.

<שחר אילן: שחר אילן, סמנכ"ל עמותת חדו"ש לחופש דת ושוויון.

<שחר אילן: אנחנו הוצאנו נייר שמסכם את המצב שנה לאחר הבחירות לרשויות.

<שחר אילן: אם תרצי אעביר אותו לוועדה.

מירי רגב: למי הוצאתם נייר?

מירי רגב: לסגן השר?

<שחר אילן: הוא פורסם בוואלה.

מירי רגב: סליחה שאני לא מתעדכנת באמצעות התקשורת על פעילות כזו ואחרת.

מירי רגב: אם אתה רוצה שנלמד את זה שלח את זה אליי.

<שחר אילן: בסדר גמור, אשמח להעביר אותו.

<שחר אילן: המצב הפורמלי לפחות, ואם סגן השר אומר ש-38 מועצות הורכבו, אני מאמין שכך זה אכן נראה במשרד הדתות, פורמלית המצב חמור בהרבה.

<שחר אילן: 19 מועצות בלבד פורסמו ברשויות.

<שחר אילן: אני בטוח שהיועץ המשפטי יסכים איתי שמועצה שלא פורסמה ב- - -

מירי רגב: אני בטוחה שמשרד הדתות יעביר לנו בכתב את המידע הראוי וכדי לא לתפוס אותם פה במילה זו או אחר כי זה בכל זאת דיון לא פשוט.

מירי רגב: הוא יעביר בכתב בדיוק את כל הנתונים מסודרים, מפורטים, כי אנחנו מתכוונים לטפל בזה.

<הרצל יחזקאל: הוא מדבר על הרשומות.

<שחר אילן: את לא רוצה לדבר על השאלה האם מועצות הדתיות נחוצות או לא, מה שבטוח זה שיש פה הליך הזוי שאין כמוהו בשום מקום אחר.

<שחר אילן: המצב שבו דנים על השאלה מי ימונה ומי לא, צריך לדבר על השאלה שיש פה תהליך הכי לא הגיוני במדינת ישראל מבחינה פוליטית.

<שחר אילן: אי-אפשר למנות כך.

<שחר אילן: לכן, אחרי שנה 14% מהמועצות הדתיות מונו וגם יש פתח למינויים פוליטיים גדולים.

<שחר אילן: מצד שני, אני רוצה לציין לטובת המשרד.

<שחר אילן: הבדיקה שלנו מעלה שהרב בן דהן עמד בדיבורו.

<שחר אילן: יש חברת מועצה בכל מועצה.

<שחר אילן: ב-19 המועצות שהורכבו יש 25 נשים, ו18% זה פי שלושה מאשר בקדנציה הקודמת.

<הרצל יחזקאל: וגם אלה שבדרך.

<שחר אילן: עם זאת, כיוון שאישה במועצה דתית זה דבר מאוד לא קל, המבחן האמיתי הוא אם יהיו נשים יושבות ראש, ועוד יותר אם יהיו נשים ממונות.

אלי בן-דהן: אני אומר לך שיהיו.

<שחר אילן: צריך לזכור שממונה זה מינוי מינהלי.

<שחר אילן: המצב שבו יש ממונה אחת היום בכל הארץ הוא פשוט בלתי הגיוני מינהלית.

<שחר אילן: מה רק אישה אחת מתאימה?

מירי רגב: תודה רבה.

מירי רגב: אחרון הדוברים הוא שלמה תנעמי יו"ר חבר המועצות הדתיות.

מירי רגב: כבודו, תגיד לנו מה עמדתך לגבי איך המועצות הדתיות מתפקדות, מה מצבן כיום, איך הקשר שלך עם לשכת סגן השר.

<שלמה תנעמי: למעשה, החבר לא מעורב במינוי כי זה מינוי פוליטי מול הרשויות.

<שלמה תנעמי: אנחנו מעודכנים בגדול.

מירי רגב: אתה יודע שמה שיוצא לנו הכי בקלות זה הכי נכון – כי זה מינוי פוליטי, יפה.

<שלמה תנעמי: לא, כי הרשויות מטפלות בזה מול השר והרבנים.

<שלמה תנעמי: אנחנו רואים את עבודת המשרד.

<שלמה תנעמי: נכון שלא הספיקו את כל המועצות הדתיות.

<שלמה תנעמי: מבחינתנו, מבחינת חבר, לנו חשוב שהמועצות הדתיות ימשיכו לתפקד ושלא יהיה מצב ש-22 לחודש נגמר ואין ממונים, אין מי שינהל.

<שלמה תנעמי: יש בחוק את מה שצריך.

<שלמה תנעמי: אנחנו מברכים על רצונו של סגן השר שהביא לזה שרוב ראשי המועצות הדתיות שמכהנים היום ימשיכו לכהן עוד חודשיים עד שיהיה הרכב.

<שלמה תנעמי: אנחנו מקווים שזה ימשיך ושלא ימנו מינויים רק בגלל שהם פוליטיים או מינויים חיצוניים.

<שלמה תנעמי: אנחנו מעדיפים שיהיה הרכבים של מועצות דתיות ולא ממונים.

מירי רגב: ברור.

מירי רגב: תודה רבה לך.

מירי רגב: נילי, בבקשה.

<נילי בן גיגי: אני נילי בן גיגי ואני חברת המועצה הדתית בירושלים.

<נילי בן גיגי: מוניתי על-ידי סיעת התעוררות.

<נילי בן גיגי: אנחנו המתנו עד עכשיו, לא היתה לנו מועצה דתית.

<נילי בן גיגי: יש מועצה ממונה כבר הרבה הרבה הרבה מאוד שנים.

מירי רגב: עכשיו סוף סוף יש גם רב לעיר שנברך אותו, כבוד הרב עמאר וכבוד הרב שטרן.

מירי רגב: אני שמחה שיש גם רב ספרדי וגם רב אשכנזי.

מירי רגב: לא נבטל רב אחד כמו שאתם רוצים להביא - אז נהדר.

<נילי בן גיגי: אני הולכת להיות האישה היחידה בהרכב של 11.

<נילי בן גיגי: כבר נאמר שזה יעזור מאוד שיהיו עוד נשים.

<נילי בן גיגי: אני רוצה לשאול מה מדיניות השר לגבי מועצות ממונות, גם לגבי מינוי נשים במועצות ממונות.

אלי בן-דהן: אין דבר כזה.

מירי רגב: אין דבר כזה.

מירי רגב: ממונים יש שניים, אחד בשכר ואחד - - -

אלי בן-דהן: בלי שכר.

<נילי בן גיגי: כמה נשים במקרה כזה?

<נילי בן גיגי: יש מועצות ממומנות שהן כבר עשרות בשנים.

<נילי בן גיגי: האם יש פקיעה מסוימת כי יש צורך להחליף?

<נילי בן גיגי: קציבת הכהונה של המועצה הממונה.

<נילי בן גיגי: דבר שני, השאלה היא לגבי נשים כמועצה ממונה.

<נילי בן גיגי: אני אשמח אם הסגן יוכל להתייחס.

מירי רגב: תודה רבה לך.

מירי רגב: הרצל, בבקשה.

<הרצל יחזקאל: ברשות היושבת-ראש, אני רוצה לתקן את הרושם שיצרת כאן, ואולי לא במכוון, אבל יצרת כאן על-ידי רשות הדיבור, ואתייחס אחר כך באופן פרטי לאלה שדיברו כאן, שבמשרד הדתות תחת הנהגתו של סגן השר, ובמקרה זה הבית היהודי, יש פוליטיזציה במשרד.

<הרצל יחזקאל: אני יכול לומר ולהוכיח שזה בדיוק ההיפך.

<הרצל יחזקאל: חשוב לציין שאנחנו לא היינו במשרד הזה ב-15 השנים האחרונות והיתה שם מפלגה אחרת.

<הרצל יחזקאל: סגן השר יכול היה, והיועץ המשפטי גם יכול לאשר את זה שלאחר תום השנה סגן השר יכול למנות ממונה רק בהיוועצות עם ראש העיר, גם ללא הסכמתו.

<הרצל יחזקאל: סגן השר, מכיוון שהוא לא הלך בהליך פוליטי, הוא קיבל החלטה אמיצה שהיא לא פשוטה למנהיג פוליטי, והחליט להאריך את כהונתם של ראשי המועצות הדתיות גם אם הם מש"ס וגם אם הם מהליכוד בעוד 60 יום, וזאת למה?

מירי רגב: ברור, לפני שימנה את המינויים הפוליטיים שלו.

<הרצל יחזקאל: לא, לא.

<הרצל יחזקאל: למה את הולכת לצד השלילי?

<הרצל יחזקאל: וזאת כדי להמשיך למצות את ההליך הדמוקרטי שזה דרך המלך בהרכבים, וכך אנחנו עושים בכל מקום.

מירי רגב: ואם לא תמצה אותו בחודשיים?

<הרצל יחזקאל: ואם לא נמצה אותו סגן השר ענה בתחילת הדיון שיכול להיות שהוא יאריך את זה בעוד תקופה מסוימת.

מירי רגב: בוועדה אנחנו נקרא לו להאריך את זה, אבל אתם גם תצטרכו להסביר את המכתבים ששלחתם לאנשים עם הרשימות של הבית היהודי.

<הרצל יחזקאל: הוא לא מתחייב, הוא לא מתחייב להאריך.

<הרצל יחזקאל: הוא יעשה מה שטוב ליישוב ומה שטוב למען שירותי הדת.

מירי רגב: ברור, ומה שטוב ליישוב ומה שטוב לבית היהודי.

<הרצל יחזקאל: אני אכנס עכשיו לפרטים, ואני כמובן לא בא לשבח, אחרים יעשו את זה.

<הרצל יחזקאל: יש מהפכות במשרד הדתות, מה שלא קרה זמן רב, בכל התחומים.

<הרצל יחזקאל: אני מקווה מאוד שגם היושבת-ראש תזמן כאן דיון עם שר האוצר כדי לענות לבעיות שהעלתה כאן חברת הכנסת לביא של הפער בין המשכורות, בין התפקידים השונים במועצות הדתיות לעומת הרשויות המקומיות.

<הרצל יחזקאל: אני מקווה מאוד שגם השלטון המקומי ייכנס לעניין וידרוש תקציבים גדולים ומוגברים למועצה הדתית כדי לתת מענה לבלניות שמקבלות שכר שהוא מתחת למינימום.

<הרצל יחזקאל: לגבי הנושאים שהועלו ופה ואני אתייחס לשלומי.

<הרצל יחזקאל: בתאריך ה-27 בנובמבר 2013 אנחנו שלחנו את המכתב הראשון.

<הרצל יחזקאל: במהלך חודש ינואר באמת הגיע אלינו עו"ד סיידה והגיש את נציגי רשות המקומית.

<הרצל יחזקאל: לא צורף פרוטוקול למסמכים שהוא הגיש.

<הרצל יחזקאל: זה דוגמה שאנחנו רואים אותה רוחבית מול ראשי הערים.

<הרצל יחזקאל: יש כאלה באמת שאולי הגישו מסמכים כאלה ואחרים, אבל רוב הבעיות של אי-מינוי ההרכב במועצות הדתיות באות דווקא מראשי הערים.

<הרצל יחזקאל: איזה - - -

<הרצל יחזקאל: שנייה.

<הרצל יחזקאל: אני לא מדבר אליך, קריית אונו.

<נפתלי כהן: אתה לא מדבר ביושרה, דבר ביושרה.

<הרצל יחזקאל: רק ביושרה.

<הרצל יחזקאל: נפתלי, אל תפריע לי.

<הרצל יחזקאל: תן לי.

<נפתלי כהן: תסלח לי היושבת-ראש, - - - הליכוד לא רץ.

<נפתלי כהן: הרצל, אל - - - אותה, שנה שיחקתם איתנו.

<הרצל יחזקאל: אני לא דיברתי על קריית אונו.

<הרצל יחזקאל: למה אתה מפריע לי?

<גבריאל נעמן: הרצל, אם זה נכון מה שאתה אומר, מה קרה פה בחודש ינואר?

<הרצל יחזקאל: אגיד לך תיכף.

<הרצל יחזקאל: אתה פרסת פה את הבעיות של שלומי אבל מכיוון של ראש העיר.

<הרצל יחזקאל: אתה רק לא סיפרת את הבעיות שיש בשלומי, ואנחנו גם נגיע אליך מחר, עם הרב המקומי ובעיות אחרות.

<גבריאל נעמן: תעשה ועדת שרים ונפתור את הבעיה.

<קריאות: מה זה?

<קריאות: אתה מאיים עליו?

דוד אזולאי: נשמעה פה נימה של איום: "אנחנו נגיע אליך מחר"

אלי בן-דהן: לא, לא.

אלי בן-דהן: מגיע לביקור.

אלי בן-דהן: דוד, הוא מגיע לביקור אצלו.

דוד אזולאי: אה, בסדר.

דוד אזולאי: תעבור דרכי, אני גר בעכו.

מירי רגב: הרצל, אנחנו חייבים לסיים כי באחת-עשרה יש מליאה.

מירי רגב: דבר קצר, בבקשה.

מירי רגב: אני רוצה לתת גם לסגן השר לדבר והוא יענה.

<הרצל יחזקאל: את רוצה שאני אתן דוגמה של מקום שדיברו פה שעשו להם עוול.

<הרצל יחזקאל: לא עשו שום עוול.

<הרצל יחזקאל: יש לי כאן פירוט.

מירי רגב: העלו כאן בעיות של בת ים, אביבים, קריית עקרון, שלומי, תל מונד וקדימה-צורן.

אלי בן-דהן: תקבלו את כל הדוחות ותראו מי צודק ומי לא.

מירי רגב: אני על העניין הזה שעלה פה נקבל את כל התכתובת ואנחנו נעביר הכול בצורה מסודרת לבדיקה ואתם תיתנו תשובות.

<שביט מס: אבל לא קיבלנו כלום.

<הרצל יחזקאל: גברתי היושבת-ראש, ראשי הערים במכוון מושכים את הזמן, לא משרד - - -

מירי רגב: אה, כן.

מירי רגב: הם רוצים שאתה תמנה אנשים מהבית היהודי?

מירי רגב: נראה לך הגיוני?

<הרצל יחזקאל: אני עוסק בזה שנה, אני אומר לך מה היה.

מירי רגב: הדיון הזה נוצר בגלל פניות ראשי ערים אליי.

מירי רגב: לא בגללך, לא בגלל שסגן השר בא ואמר לי: תקיימי אצלך דיון כאחראית על השלטון המקומי כי ראשי הערים לא התעוררו בזמן, תעירי אותם שהיו הרכבים כי הם מועצות דתיות.

מירי רגב: לא כי אתם באתם אליי והערתם אותם, הם באו אליי.

אלי בן-דהן: בוא נראה אותם, קדימה.

<הרצל יחזקאל: אנחנו מעירים אותם על-ידי מכתבים וטלפונים, וכן הלאה.

<הרצל יחזקאל: מה אומרים לנו ראשי הערים?

<הרצל יחזקאל: הם פונים אלינו: ההרכב מסבך אותנו, אנא ממך.

<הרצל יחזקאל: ההרכב מפלג לי את הקואליציות.

<הרצל יחזקאל: הם לא רוצים הרכבים.

<הרצל יחזקאל: הם אומרים שהרכבים מסבכים להם את הקואליציה.

<קריאות: - - -אלה רוצים ואלה - - -

מירי רגב: אלה שלא רוצים, אין לנו בעיה איתם.

<הרצל יחזקאל: אני יודע שקשה לכם לשמוע את הדברים.

מירי רגב: לא, לא.

מירי רגב: ממש לא.

מירי רגב: אין לך מושג כמה אני רוצה להמליץ עליכם להדליק את המשואה ביום העצמאות.

מירי רגב: אני רוצה לשמוע את הדברים כמו שהם.

<הרצל יחזקאל: אבל יש גם מהפיכות, וגם אומר את זה אילן שחר שהוא מתמחה בנושא הדת.

<הרצל יחזקאל: נשים נכנסות למועצות הדתיות.

<הרצל יחזקאל: ואני אומר לך עוד הפעם, קשה לכם לשמוע את זה, מי שמסבך את הנושא של ההרכבים אלה ראשי ערים.

<נפתלי כהן: - - -אתה לא מדייק בדבריך, אתה חרטתן.

<נפתלי כהן: הוא לא ישר.

<נפתלי כהן: איפה היושרה שלך?

<הרצל יחזקאל: אני לא מדבר על קריית אונו, אני מדבר רוחבית.

מירי רגב: לא, סליחה רגע.

<נפתלי כהן: הרצל, דבר ביושרה.

<הרצל יחזקאל: רק יושרה.

<נפתלי כהן: חמש פעמים עליתי.

<נפתלי כהן: תאמין לי, אם אני מסמפת את סגן השר - הייתי מדבר אחרת.

<נפתלי כהן: אני מדבר בעדינות.

<הרצל יחזקאל: נפתלי, - - -

<נפתלי כהן: אל תגיד לי "נפתלי", ראשי הערים לא עושים את זה.

<הרצל יחזקאל: אני לא דיברתי על קריית אונו, אני מדבר עכשיו רוחבית.

מירי רגב: תן לסגן השר לדבר רוחבית.

<נפתלי כהן: זה קשרים עם רבנים, זה קשרים עם פוליטיקאים.

<נפתלי כהן: אני מודיע לך שהוא דובר לא ישר.

<נפתלי כהן: הוא לא מדייק בלשונו בלשון המעטה.

<נפתלי כהן: אתה בחור עדין, נכון?

<נפתלי כהן: אני יותר עדין ממך.

<נפתלי כהן: תהיה ישר.

<נפתלי כהן: - - - של ירושלים כמו איזה נהג מונית.

מירי רגב: נפתלי.

מירי רגב: סגן השר, בבקשה.

אלי בן-דהן: אני רוצה להשלים את התמונה.

אלי בן-דהן: למרות שהיה פה דיון כמעט שעתיים, ואני רוצה שיירשם בפרוטוקול, עם כל הכבוד לכל ראשי הרשויות שהיו כאן, אף אחד, אף אחד, לא הראה על מינוי פוליטי אחד, אחד, שנעשה על-ידי.

אלי בן-דהן: כשיהיה אחד תבואו לדבר איתי, אחד.

אלי בן-דהן: מתוך 132 לא היה מינוי פוליטי אחד ואני עומד על כך על כל מילה.

<שביט מס: גם לא - - -?

אלי בן-דהן: לא היה, מר שביט, - - -

<שביט מס: זה הרשימה שלכם.

אלי בן-דהן: תקשיב היטב, אולי אתה לא שומע - - -

<נפתלי כהן: לא על ידך, על-ידי העוזרים שלך, אדוני סגן השר.

אלי בן-דהן: גם זה לא נכון.

אלי בן-דהן: נפתלי, אל תפריע לי.

<נפתלי כהן: על-ידי הסגנים, עוזרים למיניהם, שמכתיבים מי הנציגים, מי היושב-ראש, מי הממונה - - -

מירי רגב: נפתלי, תקשיבו רגע.

מירי רגב: צורן, בגלל שיש לנו גם הקלטה שנעביר ליועמ"ש שיאושרו ההרכבים רק אם יהיה איש של הבית היהודי, אין דבר יותר חזק מזה.

מירי רגב: יש לי גם הקלטה של זה.

<נפתלי כהן: לא - - - את ההרכב, אני לא אניח לכם.

<נפתלי כהן: עד בג"צ אני - - -

מירי רגב: נפתלי והרצל, די.

אלי בן-דהן: אני עומד על דבריי, לא היה מינוי פוליטי אחד שפה מישהו הצביע עליו, לא היה.

אלי בן-דהן: אם היה היו יודעים להצביע עליו.

אלי בן-דהן: אין ולא היה.

<גבריאל נעמן: אני לא רוצה לדבר.

אלי בן-דהן: אל תדבר.

אלי בן-דהן: אתה דיברת עכשיו תקשיב לי.

אלי בן-דהן: יותר טוב שלא תדבר, גם לי יש מה לומר.

מירי רגב: תקשיבו רגע.

מירי רגב: ישב פה סגן השר והקשיב לכל הדברים שאמרנו, ואמרנו פה דברים קשים ועוד יש לי סיכום כפי שאתם מבינים.

מירי רגב: אני מבקשת מכם לתת לו לדבר בשקט.

אלי בן-דהן: אני אקצר מאוד.

אלי בן-דהן: אמרתי - אחד, לא הוצבע על אף מינוי פוליטי אחד.

אלי בן-דהן: דבר שני, אני רוצה להסביר שיש היום למעלה מ-40 ראשי מועצות דתיות ממונים שמונו על-ידי השר מרגי, ואני מברך אותו.

אלי בן-דהן: הוא הצליח.

אלי בן-דהן: אבל תדעו, זה 40 אנשים.

אלי בן-דהן: מה הבעיה בממונים?

אלי בן-דהן: הבעיה בממונים שלצערי הרב בטעות, לא משרד המשפטים ולא משרד הדתות, לא קצבו את כהונתם.

אלי בן-דהן: לפני למעלה משלושה חודשים אני מבקש: בוא נמצא מנגנון לקצוב את כהונתם של ממונים.

אלי בן-דהן: יש ממונים שממונים כבר עשרים שנה ועשר שנים ושמונה שנים ותשע שנים, ואין לי שום דרך - - -

<תומר רוזנר: כהונתם קצובה לפי החוק, מה זאת אומרת?

<תומר רוזנר: ברגע ש- - -

אלי בן-דהן: אבל אין הרכב, זו הבעיה.

אלי בן-דהן: תומר, תודה רבה.

אלי בן-דהן: נו, באמת.

<תומר רוזנר: אז הם צריכים מינוי מחדש.

אלי בן-דהן: אין.

אלי בן-דהן: אתה לא מבין?

אלי בן-דהן: מה אני מדבר איתך?

אלי בן-דהן: תומר, סליחה.

<תומר רוזנר: המינוי הוא לחמש שנים, וברגע שאין - - -

אלי בן-דהן: לא, הוא לא כתוב לחמש שנים – לא נכון.

מירי רגב: היועץ המשפטי לממשלה, אנא בדוק את זה, בבקשה.

אלי בן-דהן: הוא יודע.

<איגי פז: אני יכול להגיד כבר עכשיו שבחוק נכתב שהמינוי שלהם יהיה עד לחידוש הרכב המועצה.

אלי בן-דהן: אבל אין חידוש.

אלי בן-דהן: מה עושים?

אלי בן-דהן: תודה רבה.

מירי רגב: אז מביאים את החידוש.

<איגי פז: אבל יש איזה משהו שיכול להיות, שאנחנו בוחנים אותו, שיאפשר כן קציבה.

<תומר רוזנר: חמש שנים - - -

אלי בן-דהן: אין, אתה לא יכול.

<איגי פז: סעיף 6ב(4) - אנחנו בוחנים האם אפשר דרכו.

<איגי פז: סעיף 6ב(4) קובע שהממשלה תוכל לקבוע תנאי כשירות.

<איגי פז: אנחנו בוחנים האם ניתן - - -

אלי בן-דהן: נכון שפניתי לפני שלושה חודשים וביקשתי תשובה ולא קיבלתי?

<איגי פז: אנחנו בוחנים את זה ו- - -

מירי רגב: אוקיי, נסכם גם את זה.

אלי בן-דהן: זה העניין.

אלי בן-דהן: תומר, עם כל הכבוד, אתה לא צודק.

אלי בן-דהן: כי כשראש עיר לא מעוניין בהרכב אז אין הרכב ואז הממונה ממשיך.

אלי בן-דהן: איך הגענו למצב שממונים - - -?

אלי בן-דהן: יש ארבעים כאלו שהם ממונים בין חמש לעשרים שנה.

אלי בן-דהן: ממונה עשרים שנה, ואף אחד לא יכול להזיז אותו כי לא נקצבה הכהונה.

אלי בן-דהן: הדברים הם ברורים לחלוטין.

אלי בן-דהן: בעיה נוספת, ואני אומר אותה פה כי צריך לדעת אותה, יש מנגנון של ועדת שרים, מנגנון שנקבע על-פי החוק.

אלי בן-דהן: ועדת השרים איננה מתכנסת כיוון שהיושב-ראש שלה לא רוצה לכנס אותה.

אלי בן-דהן: אני יכול לומר שגם בעקבות בקשתה של שלומי וגם קריית שמונה שהזכרת קודם, וקריית מוצקין – יש לי למעלה מעשרה מקומות שראשי הערים ביקשו ועדת שרים ואני מוכן בשמחה - ראש הוועדה לא ממנה.

אלי בן-דהן: יושב-ראש הוועדה הוא ראש הממשלה.

<גבריאל נעמן: הוא כינס את הוועדה, ביטלו אותה.

אלי בן-דהן: הוא לא כינס.

אלי בן-דהן: מי ביטל?

אלי בן-דהן: הוא - - -.

אלי בן-דהן: אתה טועה, לא נכון.

אלי בן-דהן: גבי, אתה טועה.

מירי רגב: שלומי, המזל שהמכתבים שיצאו, לצערי, עם רשימת השמות של הבית היהודי לא הליכוד שלח, מה לעשות.

מירי רגב: אבל נבדוק את הכול, הכול ייבדק.

אלי בן-דהן: צריך לדעת, וזה ראשי הערים, לצערי, טועים, ש-45% שממנה שר הדתות אכן אני נוהג שאני נותן לראש העיר להמליץ בפניי.

אלי בן-דהן: אבל ראש העיר צריך להבין, אני לא חייב לקבל את המלצתו.

אלי בן-דהן: זה מקור הכעס של ראשי ערים.

אלי בן-דהן: הם בטוחים שהם נתנו רשימה של 45% שאני חייב לעמוד דום, וזה גם תשובה שלך לעמי.

אלי בן-דהן: עם כל הכבוד לך, ראש המועצה הדתית שלך שמינה את 45% שלי, לא דיבר איתי מילה, לא שאל אותי מילה, לא החליף איתי מילה.

אלי בן-דהן: הוא החליט מי יהיו הנציגים שלי ועכשיו הוא כועס למה אני רוצה להחליף אותם.

אלי בן-דהן: באמת זה פוליטיקה נפלאה, פוליטיקה שלא קיימת בשום מקום.

אלי בן-דהן: לא דיבר איתי מילה, מילה הוא לא דיבר איתי.

אלי בן-דהן: הוא הכתיב לי מי.

<קריאות: - - -

אלי בן-דהן: חבר'ה, עם כל הכבוד, אל תפריעו לי.

אלי בן-דהן: זה החוק.

<עמי דהן: אתה לא יכול להגיד את זה על ראש מועצה כי אני הייתי לידו שהוא התייעץ איתך - - -

אלי בן-דהן: מה פתאום?

אלי בן-דהן: לא החליף איתי מילה אחת.

אלי בן-דהן: מילה אחת הוא לא החליף איתי.

אלי בן-דהן: זו הטעות של ראשי הערים וראשי מועצות אזוריות.

אלי בן-דהן: הם חושבים שההמלצה שלהם היא מחייבת אותי.

אלי בן-דהן: היא לא מחייבת אותי.

אלי בן-דהן: אני יכול לשקול.

אלי בן-דהן: בהרבה מקומות אני מקבל את ההמלצה, בחלק מהמקומות אני מקבל חלק מהמלצות ולא הכול.

אלי בן-דהן: זו זכותי המלאה להחליט שאני ממנה נציגים אחרים.

אלי בן-דהן: דיברה כאן חברת הכנסת לביא.

אלי בן-דהן: אני רוצה להסביר.

אלי בן-דהן: יש שתי רפורמות שהן באמת רפורמות אדירות בנושא המועצות הדתיות: האחת, צמצום מספרן.

אלי בן-דהן: שנית, באמת למנוע את כל מה ששמענו כאן בשעתיים האלו, את כל העסקים הפוליטיים, למנות ראשי מועצות דתיות במכרזים שיהיה בהם נציגות בכירה גם לרשות המקומית.

אלי בן-דהן: לצערי, שתיהן מעוכבות כרגע במשרד האוצר.

אלי בן-דהן: שר האוצר קיבל ממני מכתב לפני יומיים שבו אני מבהיר לו שאם הדבר הזה לא ייעשה אז אני אמשוך את ידי מהרפורמה ואנחנו נמשיך להתבוסס במציאות הקשה הזו.

דוד אזולאי: בכל רפורמה צריך לדאוג לתקציבים לפעילות.

אלי בן-דהן: דבר אחרון, נאמר פה שלא יהיו שיפוצים.

אלי בן-דהן: אני לא יודע מי אמר את זה, אין דבר כזה.

דוד אזולאי: הודעה לתקשורת שאתם הוצאתם.

אלי בן-דהן: לא, זה לא נכון.

אלי בן-דהן: היה ניסיון של האוצר בתקציב 2015 לקצץ 53 מיליון בתקציב פיתוח מבני דת ואני סיכמתי עם האוצר שהתקציב יוחזר והקיצוץ הזה ירד מהפרק, אז זה לא קיים.

אלי בן-דהן: יהיו בעזרת השם מבנים.

אלי בן-דהן: הדבר האחרון, אני רוצה שהדברים יהיו ברורים, אין שום פעולה בנושא הרכבי מועצות דתיות שאיננה עוברת תחת עינה של הלשכה המשפטית במשרד, ורק לאחר שהיועץ המשפטי של המשרד או סגנו מאשר את הפעולה אנחנו מבצעים אותה.

מירי רגב: זו אולי הבעיה - שזה היועץ המשפטי של המשרד שלך.

מירי רגב: יכול להיות שזה היה יכול להיות אחרת אני רוצה לסכם כמה דברים.

מירי רגב: אדוני סגן השר, אני קודם כל רוצה להגיד לך שאני מאוד מעריכה את הפעילות שלך, את הרפורמות שאתה מוביל, וגם חברי ועדת הפנים.

דוד אזולאי: אפילו אני מצטרף לדברים שלך.

מירי רגב: הנה, גם ידידי.

מירי רגב: אני יודעת שאתה מגיע תמיד לוועדה.

מירי רגב: אתה בא, סוקר.

מירי רגב: זה לא פשוט, תמיד כל נושא הדת הוא טעון וקשה.

מירי רגב: זה טוב כי זה אומר שזה חשוב לנו.

מירי רגב: בסופו של דבר, אמרתי לך בדיוק מה שאני אומרת לרבנים הראשיים, ואמרתי לך את זה כמה פעמים, תפקיד משרד הדתות זה לא לתת שירות לחרדים ולא לתת שירות לדתיים שכבר יודעים, אלא לאנשים המסורתיים, לאנשים חילוניים שרוצים שירותי דת.

אלי בן-דהן: נכון.

אלי בן-דהן: אני מדגיש את זה כל הזמן, בעיקר.

מירי רגב: הם רוצים ששירותי הדת יהיו נגישים וגמישים יותר עבורם.

מירי רגב: הם לא צריכים להילחם כדי להתחתן חתונה יהודית וכדי לעבור את כל מה שהם צריכים לעבור.

אלי בן-דהן: אני מזכיר לך, מי פתח את אזורי הרישום?

אלי בן-דהן: אני.

מירי רגב: יפה.

מירי רגב: לכן אני אומרת, אתה עושה הרבה מאוד דברים טובים.

מירי רגב: יש לי ויכוח איתך בנושא הגיור.

מירי רגב: חשבתי שהרבנים הראשיים צריכים להיות בתוך הגיור.

מירי רגב: אני חושבת שזו טעות, אבל לא נפתח את זה שוב.

מירי רגב: אני חושבת שהרבנים הראשיים היו צריכים להיות בזה כי דווקא במהלך שאתה עושה – בעניין של ההלכה כולנו רוצים לעשות את זה על-פי ההלכה כי אנחנו רוצים לעשות את זה כשר ועל פי ההלכה.

מירי רגב: פה אני חושבת שנעשה כאן מהלך לא נכון.

מירי רגב: אבל שוב, בעניין הזה אנחנו חלוקים.

מירי רגב: בשאר הדברים, ברפורמות שאתה מוביל, אני מברכת אותך.

מירי רגב: גם בעניין הסיכומים עם הרב רבינוביץ בנושא נשות הכותל כדי להראות לכולם שכל אדם יוכל להתפלל ויוכל לעשות פולחן דת באופן חופשי.

מירי רגב: ואני אומרת בשקט, גם אם הוא יהודי במדינת ישראל.

מירי רגב: גם ליהודי מותר.

<נתן נתנזון: גם בהר הבית?

מירי רגב: לכן אמרתי בשקט: גם ליהודי במדינת ישראל.

מירי רגב: אמרתי את זה בשקט שלא נשמע.

מירי רגב: רק אני ובן דהן שומעים את זה.

<קריאה: המנכ"ל שלך אלחנן גלט שאין אזורי רישום.

מירי רגב: אני רוצה לסכם פה כמה דברים מהדיון הזה.

מירי רגב: מועצות דתיות זה לא עסק פרטי של אף אחד.

מירי רגב: כבוד סגן השר בן דהן, יש פה ריח לא טוב.

אלי בן-דהן: תראי אחד, אחד, אחד לא טוב.

מירי רגב: אני לא אראה לך אחד, אני אראה לך הרבה יותר מזה רק מחמשת המקרים שנאספו פה והמכתבים שנשלחו מהמשרדים שלכם.

מירי רגב: לא יכול להיות שהתניה להרכב שיאושר יותנה במינוי פוליטי של הבית היהודי, אין מצב כזה, אין מצב כזה.

מירי רגב: תעשו את זה?

מירי רגב: תעשו את זה לפחות בשקט מתחת לשולחן – "חשומה" איך שאומרים אצלנו בעדה, בושה.

מירי רגב: לפחות אם אתה רוצה לעשות את זה תעשו את זה בשקט.

מירי רגב: לא יכול להיות מצב כזה, לא יהיו פה מינויים פוליטיים.

מירי רגב: אנחנו צריכים להגיע למצב שכל ההרכבים יאושרו בדיוק כמו שאנחנו עושים עם ועדות קרואות.

מירי רגב: שר הפנים היה יכול למנות מלא אנשים לוועדות קרואות, אבל אמרנו: לא, אנחנו חברה דמוקרטית.

מירי רגב: אנחנו רוצים שאנשים יבחרו את עצמם, יבחרו את המנהיגים שלהם.

מירי רגב: כך צריך להיות גם במועצות הדתית.

מירי רגב: יש הרכבים - 45% אתם מקבלים, 45% העיר מקבלת, ועוד 10% הרב.

מירי רגב: עם זה צריך לנצח.

מירי רגב: במקום שאין התפקיד שלכם ללחוץ שיהיה ולא לגרור את זה שנגיע לדד-ליין ואז נעשה את זה.

מירי רגב: מה שכן אני מעריכה, ואני מברכת על כך, שסגן השר ביוזמתו האריך את השנה.

מירי רגב: אחרי השנה שהחוק פג, האריך את זה לחודשיים כדי לאפשר להגיע להסכמות.

מירי רגב: רגע, רגע.

מירי רגב: אל תעשה לי ככה הרצל.

מירי רגב: אבל זה לא מספק אותי כי אם בחודשיים האלה לא יגיעו להסכמות אז ימונו המאתיים איש מהבית היהודי.

אלי בן-דהן: מאתיים?

מירי רגב: מאתיים כי יש לנו מאה.

מירי רגב: אני אומרת לך שיש לנו מאה ללא - - -

<הרצל יחזקאל: זה יהיה בהיוועצות עם ראש העיר.

מירי רגב: אין שום היוועצות עם ראש עיר, היוועצות זה לכפות עליו.

מירי רגב: אנחנו מכירים כבר את המילה "היוועצות".

מירי רגב: הנה היוועצות, הנה היוועצות, הנה היוועצות.

<הרצל יחזקאל: אנחנו שומרים על החוק.

מירי רגב: הבנתי שאתם רוצים את החוק.

מירי רגב: לכן, אני מבקשת מהיועץ המשפטי לוועדה ומהיועץ המשפטי לממשלה, דיברתי על זה גם עם היועץ המשפטי, אנחנו רוצים לבדוק בחקיקה איך אנחנו יכולים להאריך את הארכה הזו בעוד חצי שנה ולא יהיה מצב שיהיו כאן מינויים מבלי שיהיו מתואמים במאה אחוז עם ראש העיר.

מירי רגב: אין כאן גניבות.

<הרצל יחזקאל: ודאי, רק בהיוועצות.

<גבריאל נעמן: לא היוועצות, הסכמה.

מירי רגב: הסכמה.

<הרצל יחזקאל: צריך לקדם את החוק לממונים מקצועיים.

<הרצל יחזקאל: זה הפתרון לפוליטיקה.

מירי רגב: מאה אחוז, אני אקדם את כל החוקים.

מירי רגב: אני מבטיחה שבחוק ההסדרים הקודם היחידים שלא פגענו להם בפרנסה, היחידה שלא הלכה עם האוצר, זה היה פה עם בן דהן לא לפגוע במשכורות של הרבנים במושבים ובהתיישבות החקלאית.

מירי רגב: אז אל תלמד אותי את העבודה.

מירי רגב: אני יודעת מה אני צריכה לעשות כדי להגן עליכם ואני יודעת גם מה לעשות כדי לפקח עליכם.

מירי רגב: אתם תפוקחו בעניין המינויים ואתם לא תמנו בעוד חודשיים מאתיים איש מהבית היהודי.

מירי רגב: אם אתם תמנו אני רוצה לדעת מה הקריטריונים.

מירי רגב: הם יבואו פה לוועדה.

<הרצל יחזקאל: אין מאתיים איש בבית היהודי.

<הרצל יחזקאל: אנחנו נפנה לליכוד.

מירי רגב: אגב, זה רעיון לא רע.

מירי רגב: נתחיל קודם כל עם הבנות עם עמית באביבים, אחר כך נמשיך הלאה.

אלי בן-דהן: תתחילי עם יעקב - - - מטבריה.

מירי רגב: לגבי הארכת הזמן – אני מברכת את סגן השר.

מירי רגב: אם הוא יכול להגיע למצב של הבנות עם כולם – אני לא מביאה.

מירי רגב: אני בכל מקרה אשלח מכתב ליועמ"ש.

מירי רגב: אבל אם הוא אומר לי היום: אני מוכן ללכת למצב של הסכמות עם ראש העיר אני לא מביאה את זה.

מירי רגב: אני רוצה שתהיה הסכמה עם ראש העיר.

מירי רגב: ראש העיר הוא ראש עיר נבחר.

<הרצל יחזקאל: אין שני מלכים בכתר אחד.

מירי רגב: אתה פקיד, לא דיברת איתך.

מירי רגב: דיברתי אל נבחר.

מירי רגב: נבחר אל נבחר, אתה פקיד.

מירי רגב: אם סגן השר יגיד שהוא מתכוון להגיע מתוך הבנה, הסכמה, עם ראשי הערים וראשי המועצות, הכול בסדר.

מירי רגב: זה רץ.

מירי רגב: אני לא נכנסת לתמונה הזו יותר.

<קריאה: זה מה שהוא עושה עד היום.

<קריאה: זה לא נכון, זה לא קורה.

<קריאה: זה קורה, זה קורה.

מירי רגב: אם סגן השר יגיע להבנות ולהסכמות לא יהיה דבר כזה.

אלי בן-דהן: אני רק רוצה שהדברים יהיו ברורים.

אלי בן-דהן: הבנות זה לא וטו של ראש העיר.

מירי רגב: לא וטו.

מירי רגב: אבל יפה, זה גם לא וטו שלך.

אלי בן-דהן: אין לי, אני - - - שום דבר.

אלי בן-דהן: הבעיה היא שראשי הערים חושבים שהם מטילים עליי וטו.

מירי רגב: לא.

מירי רגב: בן דהן, אפשר להגיע להבנות.

אלי בן-דהן: אל תגידי "לא".

אלי בן-דהן: עמי, אתה יודע את זה היטב אצלך.

<עמי דהן: אתה יודע טוב מאוד שיש סקר.

<עמי דהן: אני לא איש של ראש המועצה ואתה יודע את זה.

מירי רגב: לכן, אני מבקשת שיצא מכתב היום, יועמ"ש של הוועדה, ראשית, ליועץ המשפטי לממשלה.

מירי רגב: שנית, לראש הממשלה, לחברי ועדת שרים, עם עותק ליועץ המשפטי לממשלה על כך שוועדת השרים לא התכנסה.

מירי רגב: לאור מקרים רבים של אי הבנות ואי הסכמות בין סגן השר ובין ראשי הערים, תפקיד הוועדה לא ממומש.

אלי בן-דהן: בעיקר הבעיה היא בין רבני ערים.

מירי רגב: בסדר, ורבני הערים.

מירי רגב: צריך לפתור את זה.

דוד אזולאי: בשביל זה יש ועדת שרים.

מירי רגב: יש ועדת שרים.

מירי רגב: לכן, אני גם אדבר על זה עם ראש הממשלה.

אלי בן-דהן: הלוואי שימנה, הלוואי שיכנס.

<גבריאל נעמן: סליחה, כינסו אותנו וביטלו את זה בכל מיני- - -

מירי רגב: חברים, הבנתי מה היה פה.

מירי רגב: לכן, אנחנו נשלח מכתב כזה לראש הממשלה עם עותק לחברי ועדת שרים שאני מבינה שזה פנים ושזה דתות.

מירי רגב: אנחנו נבקש גם מהיועמ"ש להגיד אמירה שעד שהוועדה הזו לא מתכנסת סגן שר הדתות לא יעשה שום מחטף במינויים עד שלא יגיעו להבנות עם ראשי הערים, וזאת משום שיש כאן

מירי רגב: מצב שיש כאן ראשי ערים שאומרים שזה לא מתואם איתם.

מירי רגב: הם גם יעבירו לנו את כל החומרים.

מירי רגב: זה רק חלק מהם.

מירי רגב: למאבק הזה מצטרף גם חיים ביבס, יושב ראש השלטון המקומי, ולכן אני רוצה שזה יהיה בהבנה ובתיאום – זה מה שאני רוצה.

אלי בן-דהן: גם על המועצה הדתית שלו אני מבין שהוא - - -

מירי רגב: ייצוג נשים - אני רוצה לברך אותך.

מירי רגב: צריך להמשיך לעשות את זה, זה יפה, ולהמשיך לדאוג לכך שבכל הרכב שימונה יהיה ייצוג נשים.

<קריאה: יש תשובה לגבי סבב במינויים?

מירי רגב: עדיף יותר, אבל לפחות תתחיל עם אחד.

מירי רגב: זה גם שינוי של כמעט מאה אחוז ממה שהיה.

מירי רגב: מאפס לזה זה כבר שינוי גדול ואני מברכת על כך.

מירי רגב: אנחנו גם נמשיך לעסוק בזה.

מירי רגב: אני מבקשת לקבל מסגן שר הדתות מסמך מסודר.

מירי רגב: משום שבטח יש להם את זה אז אני לא צריכה לבקש שבוע, אבל אני נותנת להם שבוע למסמך מסודר של כל ראשי הערים והמועצות היכן יש הסכמות, היכן אין הסכמות, היכן יש ממונים והיכן אתם הארכתם – את כל הרשימה.

מירי רגב: זאת אומרת, אם אמרתם שיש 132 אז אני רוצה לקבל רשימה שבסופה יש סך 132, כמה כאלה, ושמות.

מירי רגב: לא להגיד לי רק במספרים, מי הערים.

מירי רגב: ואז לפי הערים האלה אנחנו נפנה לערים ונתחיל לעשות את העבודה מהצד שלנו.

מירי רגב: ועדת שרים - אמרתי, שלטון מקומי - אמרתי.

מירי רגב: אני מבקשת מהשלטון המקומי להעביר אליי את הבקשות שעלו כאן.

מירי רגב: אופקים, לא נתתי לך לדבר.

מירי רגב: דיבר איתי דנינו ואני מוסיפה את זה כאן לבקשות.

<שלמה עזרן: יש לנו הרכב.

<שלמה עזרן: כבר עשרה חודשים מטרטרים אותנו.

<שלמה עזרן: נתנו ייצוג לנשים.

מירי רגב: לבית היהודי נתתם?

<שלמה עזרן: כן.

מירי רגב: יפה, אז יהיה לכם הרכב.

מירי רגב: זה הכי חשוב.

מירי רגב: נתתם יהיה הרכב.

<שלמה עזרן: היועץ המשפטי - משחקים איתנו עשרה חודשים תביאו אישור כזה - הבאנו.

מירי רגב: אמרתי לך שאני מכניסה את זה לפה.

מירי רגב: גבי אמור להעביר לי את הנושא של שלומי, אביבים להעביר לי - עמית, מרום הגליל, בת ים אמור להעביר לי – בכר, אופקים אמורים להעביר לי, קריית עקרון, את כל ההתכתבויות, כולל הרשימה שהוא אמר לכם: אם אתם מכניסים את אלה אז אני מאשר, אם אתם לא מכניסים את אלה זה לא מאושר.

מירי רגב: אני רוצה את כל ההתכתבויות שהיו ביניכם לבין המשרדים: בת ים, אופקים, אביבים, קריית עקרון, שלומי וקדימה.

<חובב צברי: היושב ראש, בקריית עקרון אין רשימות כאלה.

מירי רגב: אז אם אין אל תעביר.

מירי רגב: הדבר האחרון, נקיים דיון נקודתי על הבלניות עם הממונה על השכר.

<נתן נתנזון: ואגף התקציבים.

מירי רגב: הממונה על השכר ואגף התקציבים בנושא הבלניות.

מירי רגב: הגיע הזמן לעשות סוף לביזיון הזה ולעשות פה סדר.

דוד אזולאי: כמה שיותר מהר.

מירי רגב: אני אומרת שוב לכבוד סגן השר בן דהן, קודם כל, אני חייבת להגיד שזה במאת תענוג לעבוד לך.

מירי רגב: אתה פונה, אתה חוזר, אתה עונה לטלפונים.

מירי רגב: יש בעיה עם שר הדתות אבל לא עם סגן שר הדתות.

מירי רגב: סגן שר הדתות זמין, אפשר לדבר איתו, אפשר לקדם איתו דברים.

מירי רגב: גם כשהדברים לא נוחים הוא מגיע לכאן ומדבר.

מירי רגב: מהבחינה הזו אני רואה את זה כאומץ לב ציבורי לבוא ולהגיד את הדברים.

מירי רגב: אני מצפה.

מירי רגב: בסופו של דבר, בן דהן, כולנו גורמים פוליטיים, וזה נכון.

מירי רגב: אבל לכולם יש פרנסה ופרנסה זה מהשמיים ואתה אדם דתי, אז אל תפגעו באנשים בלי שצריך לפגוע בהם.

מירי רגב: תודה רבה לכולם ושיהיה יום טוב.